
BEIRNIAD 


DIWYLLIANT YSBRYDOL TRWY 
ADDYSG 


“ There is no special organ for the reception of Divine or Spiritual truth, which is simply 
the knowledge of the world as it really is. Some are better endowed with spiritual gifts 
than others and are called to ascend greater heights; but the power which leads up the 
pathway to reality and blessedness is, as Plotinus says, one which all Possess, though tew 
use it.”—Y Deon Inge yn The Philosophy of Plotinus. 


oo coed oedd gwaredwr y byd. Ar sail ei berson a’j 

genadwri ef y gorchmynnwyd i’w ddilynwyr na alwent yn 
gyfiredin y pethau a lanhaodd Duw, oblegid “nid oes dim yn 
gyffredin o hono ei hun.” Ef a dynnodd i lawr ganolfur y 
gwahaniaeth rhwng y cysegredig a’r cyffredin, nid i wneuthur 
y cwbl yn gyffredin, ond er mwyn_ santeiddio popeth. Diben 
eithaf Cristnogaeth yw cysegru’r holl ddyn “fel y byddo 
dyn Duw yn berffaith, wedi ei berffeithio i bob gweithred 
dda,” a threfnu a defnyddio holl wrthrychau ac adnoddau’r 
cread “dan obaith y rhyddheir y greadigaeth, hithau hefyd, 
o gaethiwed Ilygredigaeth i ryddid gogoniant plant Duw.” Ac 
nid “Ilwybr cwhl groes i natur” yw eiddo Cristnogaeth, ond 
ymgyrch yn codi oddiar ddwy ffaith naturiol amlycaf ein profiad 
a’n gwybodaeth, sef unoliaeth y cyfanfod a natur foesol dyn. Ar 
y pen cyntaf y mae tystiolaeth dehonglwyr natur, yn wyddonwyr 
ac athronwyr, yn unfryd unfarn o’r dechreuad, ac yn fwy clir a 
phendant heddyw nag erioed. Gair un o athronwyr cyntaf y 
Groegiaid oedd fod “tipyn o bopeth ym mhopeth arall,” ac ebe 
un arall, “ni thorrir pethau ymaith oddiwrth ei gilydd 4 bwyell.” 
Ond gwaith araf ac anodd fu cymhwyso athrawiaeth unoliaeth 

Cyf. VIII. Rhif 4. Rhagfyr 1919, 14 

at bob gwrthrych, ac yn arbennig at natur dyn ei hunan. Mwy 
tueddol yw’r meddwl gwan a flaeledig i synied am bethau ac ag- 
weddau ar wahan na chyda’i gilydd. Meddylid am ddyn fel 
corff ac enaid, neu fel corff, meddwl ac ysbryd, a chanddo bum 
synnwyr a thair neu ragor o gynheddfau, a’r rheiny bob rhan ar ei 
phen ei hunan fel y cerrig crynion ar y traeth. Eithr nid erys y 
syniadau hyn mwyach ond yn ofergoel yr anwybodus. Un yw’r 
meddwl o dan lawer agwedd, un yw ei weithrediad trwy lawer 
cynneddf, ac un yw ei ganfyddiad trwy lawer synnwyr, ac un 
yw dyn, o gorff, meddwl, ysbryd a pha beth bynnag arall a 
berthyn iddo. Y mae’r sawl a wnelo ag unrhyw ran ohono 
yn ymwneud 4’r dyn i gyd. Nid oes gymaint unfrydedd ar yr ail 
bwynt, am natur foesol dyn, prun ai cyffredin 1 gyd neu santaidd 
i gyd yw’r dyn i.fod. Ond heb ymdroi gyda’r ddadl hon, gellir 
dywedyd fod prif athronwyr yr oesau yn cytuno a’r ddysg Grist- 
nogol mai bod moesol yw dyn, a bod iw holl fywyd amcan an- 
feidrol santaidd a gogoneddus, a’r amcan hwnnw 1 lywodraethu 
el holl weithrediadau a meddiannu ei holl adnoddau. A dyna 
beth a olygwn wrth ddiwylliant ysbrydol. Ni ellir mwyach feddwl 
am yr ysbryd fel rhyw nwy nefol, mewn pledren eglwysig, i’w drin 
mewn dirgel flyrdd na Wyr y meddwl ac na theimla’r corff ddim 
oddiwrthynt. Yr ysbryd yw'r dyni gyd yn byw 1’w amcan moesol 
uchaf. Diwylliant ysbrydol yw disgyblu, defnyddio, ymarfer 
a sylweddoli o’r dyn ei hunan i gyd i amcanion ysbrydol. Diwyll- 
iant materol yw ceisio disgyblu a defnyddio’r dyn i gyd i amcanion 
materol, ond mewn gwirionedd nid oes y fath beth, oblegid y mae 
dyn yn rhy fawr, a chanddo alluoedd ac adnoddau na ellir eu dar- 
ostwng i amcanion materol. Yr unig ddiwylliant gan hynny yw’r 
hwn a ddeffry holl gynheddfau dyn, a arfer ei holl alluoedd, a 
ddefnyddia ei holl adnoddau ac a’i cysegra ef a phob posibilrwydd 
sydd ynddo i amcan moesol uchaf ei natur ac i amcan dwyfol popeth 


sydd. 


TH. 
Pa fodd y daw dyn i feddiant ohono’i hunan i gyd? Pa rai yw 
cyfryngau ei ddiwylliant ? Beth yw Ile a swydd addysg ynddo? 

Pa fath a ddylai ei addysg fod, a thrwy ba gyfryngau y dylai cym- 
deithas ddarparu addysg gymwys ar gyfer y dyn sy’n dyfod? 
Yn yr ysgrif hon cedwir golwg yn arbennig ar berthynas y wlad- 
wriaeth a’r ysgol ar y naill law a’r teulu a’r eglwys ar y Ilaw arall 
a’i gilydd yn addysg yr ieuanc. 

Er fod dyn yn un, ac am ei fod yn unoliaeth, y mae hefyd yn 
llawer: a chymaint cyfeiliornad fyddai esgeuluso ei amrywiaeth 
a diystyru ei unoliaeth. Dylai ei ddiwylliant fod yn fanwl a llwyr 
yn ogystal a chyfan. Rhaid iddo gan hynny wrth foddion cymwys 
i ddisgyblu Maw a llygad, clust a thafod, synnwyr a theimlad, 
dychymyg a deall, ewyllys a rheswm. Ni ddaw’n ddyn perffaith 
heb gorff iach, llaw gelfydd, calon lan, meddwl goleu ac ewyllys 
mewn meddiant ohoni ei hunan. Gellir, ac fe ddylid hyd y mae’n 
bosibl, darparu moddion arbennig i ddatblygu pob un o wahanol 
rannau ac agweddau natur dyn i’w swyddogaeth briodol ei hunan, 
ac eto ni ellir diwyllio unrhyw un ohonynt yn llwyr ar ei phen ei 
hunan, heb fod pob un o’r Ileill hefyd yn chwarae ei rhan, ac ad- 
weithia a chydweithia datblygiad pob un ar ei gilydd ac ar y cwbl 
a’r cwbl ar bob un. Ond dros ben hyn oll, rhaid i ddiwylliant 
pob rhan a diwylliant y rhannau oll gadw mewn golwg, a bod yn 
ddarostyngedig 1 ddiwylliant y dyn cyfan. A dyna eto beth yw 
diwylliant ysbrydol, neu os mynnir, addysg grefyddol. Ynnhermau 
moeseg, dwyn y bywyd oll i ufudd-dod y daioni pennaf new’r amcan 
uchaf ydyw, ac yn iaith crefydd, rhoddi’r dyn i gyd yn aberth byw, 
santaidd a chymeradwy i Dduw. Ni pherthyn i’n bwriad pres- 
ennol ymdroi gyda moddion disgyblaeth arbennig pob un o wahanol 
rannau’r dyn. Dyweder y dysg fedr llaw yn siop y saer ac efail 
y gof, craffder synnwyr a chryfder cof yn ysgol y cyngor, deall 
da a chysonder rheswm yn nosbarthiadau’r meintonydd a’r ath- 
ronydd, a oes rhyw sefydliad cyfatebol a rydd iddo ddiwylliant 
ysbrydol neu addysg grefyddol? Mor bell ag y mae addysg 
grefyddol yn ddisgyblaeth rhan arbennig o’r dyn, neu i amcan 
rhannol, ar yr un tir a’r rhannau eraill, fe etyb yr eglwysi’r pwrpas 
ir sawl a aiffiddynt. Gadewir felly weddill lled luosog heb un ddar- 
pariaeth ar eu cyfer, ac er gwneuthur hynny, ni ellir gwahanu rhwng 


yt Eglwys a’r ysgol a’r gweithdy, oblegid fel y dywedwyd eisoes 

fe ddylanwada diwylliant pob rhan o’r dyn a’r rhannau oll bob un 
ar ei gilydd. Ond y mae cwestiwn mwy o lawer yn ol. Nid un 
adran o fywyd yn sefyll ochr yn ochr ag adrannau eraill yw crefydd, 
end yr holl fywyd ydyw. Nid gwybod pwnc arbennig megis ffer- 
ylliaeth neu resymeg gan hynny yw gwybodaeth grefyddol, ond 
gwybod pa fodd y gellir dwyn pob rhan o fywyd i wasanaeth-y 
cyfan, a pha fodd y cysegrir y cyfan i sylweddoli’r amcan pennat 
ac i wasanaethu Duw. Y mae yn wir yn bwnc ac yn ddiwylliant 
arbennig. Ni chanfyddir yr amcan uchaf ac ni adwaenir Duw heb 
fyfyrio ac ymsanteiddio ac ymgysegru arbennig. Am hynny y 
mae angen am eglwysi a moddion a chyfleusterau i alluogi dyn i 
drin canolbwynt ac uchafbwynt ei fywyd mewn modd neilltuol. 
Ond saif hyn oll mewn perthynas a’r gweddill o fywyd nid yn unig 
fel y saif.y naill adran tuag at y llall ond fel y saif y cyfan mewn 
perthynas 4’i gynnwys. Megis y mae person dyn yn rhywbeth 
anfeidrol fwy na chyfanswm holl rannau ei natur, ac eto’n cynnwys 
ac yn defnyddio ac yn Ilywodraethu’r holl rannau, felly y mae 
diwylliant crefyddol yn rhywbeth arbennig mwy na swm pob di- 
wylliant arall, ond hefyd fe ddylai gynnwys a Ilywodraethu a phen- 
derfynu natur pob diwylliant arall. Efallai y dylid ychwanegu, 
er mwyn osgoi camargraffl, nad yw gwybodaeth grefyddol, nac yn 
yr ystyr gyfyng, nac yn yr ystyr eang y ceisir ei gosod allan yma, 
yn gyfystyr 4 diwylliant ysbrydol. Un peth yw meddu syniadau 
cywir am bethau, a pheth arall yw eu gweithio allan mewn bywyd; 
a chynnwys diwylliant y ddau. Dylent fod yn gyfled ac yn cyi- 
ateb i’w gilydd, ond ni ellir yn awr fanylu ar berthynas gwybod 
a gwneuthur. Bwriedir cyfyngu’r ymdriniaeth i led yn hytrach 
nag iddyfnder addysg a diwylliant. Os goddefir yn awr cymryd 
yn ganiataol y dylai addysg o bob gradd fod yn gyfrwng diwylliant, 
yn foddion datblygu a sylweddoli’r dyn, y mae’n hollol eglur na 
ellir gwahanu addysg grefyddol oddiwrth rannau eraill addysg. 
Oblegid ar y naill law y mae ar addysg grefyddol angen pob addysg 
arall i gyflawni ei gwaith a rhoddi cynnwys iddi hi, ac ar y law arall 
y mae ar bob addysg arall angen addysg grefyddol i benderfynu 
ei hamcan a’i natur briodol. Diau y gellir dysgu daearyddiaeth 
a’r mulitplication table fel peirianwaith heb ddim crefydd, ond er 

mwyn eu gwneuthur yn rhan o fywyd priodol dyn rhaid eu troi 1 
wasanaeth Duw. Ac ni ellir gwasanaethu Duw o gwhl ond yng 
ngoruchwylion angenrheidiol y bywyd cyfan. 


Il. 

Nid oes dim newydd na dieithr yn y gosodiadau uchod, ac ni 
byddent yn werth eu hysgrifennu ond fel arweiniad i mewn at 
broblem ymarferol yn addysg Cymru heddyw. Diau y cytuna 
pawb 4 ni hyd y fan hon, neu os dechreuodd neb ameu, gwnaeth 
hynny oherwydd arogli gwrthdarawiad yn erbyn rhyw hen athraw- 
iaeth neu gyfundrefn annwyl. Yr anhawster yw gosod yr athraw- 
iaeth hon i lawr ym mywyd ymarferol cymdeithas o’n hamgylch. 
Gellid meddwl mai’r ffordd oreu fyddai sefydlu gwladfa o bobl 
grefyddol bob un, a ddechreuai’r dydd gyda darllen y Beibl a myfyr- 
dod a gweddi ar Dduw, ac a 4i allan i ddysgu pob gwyddoniaeth 
a chelfyddyd, i lafurio’r ddaear a chasglu ei hadnoddau, a chyf- 
lawni pob gwasanaeth trwy’r dydd er mwyn troi dyhead a gweled- 
igaeth y Cysegr yn brofiad a bywyd ymarferol. Gofalai’r cyfryw 
ddynion fod holl addysg a diwylliant eu plant a’u pobl ieuanc wedi 
eu trefnu ar yr un egwyddor. Rhyw freuddwyd o’r fath oedd 
Gweriniaeth Plato ac Utopia Syr Thomas More. Gwnaed rhyw 
gysgod o ymgais i’w sylweddoli ym mynachtai’r Canol Oesoedd, 
ac yn fwy arbennig gan rai sectau crefyddol diweddarach fel y Mor- 
moniaid a’r Dukobooriaid. Ond methiant fuant oll, a hyd yn 
eed pe Ilwyddasent, nid oeddynt ond megis arch Noa i achub yr 
ychydig a gadael y byd mawr i foddi. Nid oes un gwrthwyneb- 
jad i sectau o bobli gytuno 4’i gilydd i feithrin diwylliant priodol 
iddynt eu hunain, ond y mae dyled arnynt hefyd i geisio ei droi 
at wasanaeth cymdeithas o’u hamgylch. A’n cwestiwn ni yw 
pa fodd i drefnu addysg a darparu moddion diwylliant a gyrraedd 
at galon plentyn ac a’i harwain at gnewyllyn bywyd, at y pennaf 
peth, at Dduw, a pha fodd i’w sicrhau i bob plentyn mewn cym- 
deithas gymysg fel yr eiddom ni yng Nghymru heddyw. 

Prif gyfryngau cymdeithas i ddiwyllio ei haelodau yw’r teulu, 
yr eglwys, yr ysgol, yr heddgeidwad a’r carchar. Profion o feth- 
dant cymdeithas i ddiwyllio’r plant yw’r ddau olaf, a rhan o’r 

broblem yw ceisio flordd i’?w hepgor. Dechreua pob diwylliant 
gyda’r teulu. Yn oesau bore’r byd yr oedd y teulu hefyd yn eglwys, 
ysgol a gwladwriaeth i’r dyn unigol, ac fe ddylai pob teulu fod yn 
bob un ohonynt i raddau o hyd, yn arbennig yng nghyfnod cyntaf 
ieuenctid. Ond y gwir yw mai prin yw'r teuluoedd a ddaw 1 
fyny a’r gofyn hwn. A rhaid addef na all y teulu goreu gyflawni 
holl waith diwylliant dyn. Ar ol y teulu daw’r eglwys. Os bu 
adeg y proffesai’r eglwys wrteithio holl faes bywyd, y mae’n eglur 
yn awr fod ynddi ddau anallu pwysig i wneuthur hynny. Y mae 
mwyafrif y bobl y tuallan iddi, ac felly ni chaiff afael o gwbl ond ar 
ran o’r plant a’r bobl ieuanc. Ac nid oes ganddi na’r gallu na’r 
moddion i gyffwrdd 4 holl rannau bywyd. Ni fynnem adael yr 
argraff ein bod yn bychanu swydd a gwaith yr eglwys. Hi yw 
ffynhonnell datguddiad a mamaeth y gwirionedd. Ei gwaith hi 
yw cymell, argyhoeddi, perswadio ac ennill dynion i dderbyn y 
gwirionedd yn ei uchder a’i gyflawnder pennaf a’i fyw mewn perthyn- 
as bendant 4 Duw. Cytunir er hynny na all hi lafurio holl faes 
diwylliant dyn, ond bod yn rhaid ymddiried rhannau helaeth ohono 
i ysgolion a cholegau o lawer math. Ac ar gynnyd:! cyflym yr aiff 
gafael yr ysgol a’r coleg ar fywyd yr ieuanc. Chwarter o ysgol yn 
y gaeaf oedd hi gynt. Yn yr ysgol hyd dair ar ddeg, wedi hynny. 
Ond yn awr, ysgol hyd ddeunaw a choleg hyd dair neu bump ar 
hugain. Ac fel y cyfyd llanw ysgolion y wladwriaeth dros draeth- 
au bywyd dyn, y mae perigl i le a dylanwad yr eglwys fynd yn 
ynys fechan, lai lai o hyd. Gwaeth na hynny yw’r perigl 1 gyfle 
a dylanwad crefydd ar fywyd yr ieuanc leihau a diflannu gyda 
chynnydd cyfundrefn addysg y wladwriaeth, a hynny’n sicr a 
ddigwydd os na lwyddir rywfodd i blannu crefydd ynghalon y 
gyfundrefn addysg. Nid oes neb cyfarwydd ag awyrgylch colegau 
ac ysgolion Cymru heddyw heb wybod fod y perigl hwn wrth ein 
drws. Ac nid colli crefydd yn unig a olyga hynny, ond colli di- 
wylliant ysbrydol, datblygiad a diwylliant priodol y dyn 1 gyd a’r 
dyn cyfan. Felly o bob safbwynt, y mae tuedd a rhediad pres- 
ennol y wladwriaeth i afael fwy-fwy ym mywyd yr ieuanc, yn galw 
arnom am ail-ystyried perthynas crefydd ag addysg. Dyma gne- 
wyllyn ein problem. Pa fodd y gellir dwyn crefydd y profiad a’r 


DIWYLLIANT YSBRYDOL TRWY ADDYSG 203 


eglwys Gristnogol i dreiddio trwy’r holl gyfundrefn addysg ac 1 
gyfannu a gorffen diwylliant y to ieuanc ? Hyd yn oed yn y dydd- 
iau dyrys hyn nid oes bwnc y mae syniadau’r bobl a ddylai wybod 
mor afluniaidd a gwag ac annelwig arno ag ydynt ar le addysg 
grefyddol yn yr ysgolion a’r colegau gwladol. Ac na feddylier y 
bwriedir yn yr ysgrif hon ddatgan dogma na dadlennu program, 
ond yn hytrach cyffesu camgymeriadau’r gorffennol, ac ymholi 
am lwybr gwell yn awr. 


IV. 

Dengys adolygiad byr ar hanes crefydd yn yr ysgolion yng 
Nghymru pa fodd y deuthom i’r dyryswch presennol. Tyfodd 
ein hysgolion hynaf allan o’r Eglwys Babaidd, ac nid oeddynt 
hwy ond cangen o’r Eglwys ei hunan. Y mae’r un peth yn wir 
ar y cyfan am yr ysgolion a gychwynnwyd o dan nawdd y Tudur- 
iaid. Y gyfres nesaf o ysgolion oedd y rhai a sefydlodd y Profwyr 
a benododd Cromwel. Yr oedd y rhai hynny hefyd yn ysgolion 
gwladol a chrefyddol. Swyddogion y llywodraeth a benodai’r 
ysgolfeistri, cyllid yr eglwys a’u cynhaliai, a chymhellion ac am- 
canion crefyddol oedd i'w gwaith. Diflannodd y rhan fwyaf o- 
honynt gydag adferiad y Stuartiaid. Try’r mudiad addysgol 
nesaf o gylch enwau Thomas Gouge, Stephen Hughes, Griffith 
Jones, Daniel Williams a Thomas Charles—gwyYr crefyddol a 
gweinidogion yr efengyl bob un. Eu prif amcan yn sefydlu’r 
ysgolion oedd hyrwyddo Iledaeniad gwybodaeth Gristnogol, a’r 
Beibl oedd prif destyn-lyfr yr ysgolion. Ond ysgolion gwirfoddol 
oedd y rhai hyn oll, heb fod dim a fynnai’r Ilywodraeth 4 hwynt. 
Rhoddion gwirfoddol a’u cynhaliai ac ni ellid gorfodi neb i fynd 
iddynt. Gyda dechreu’r ganrif ddiweddaf daeth y ddwy gym- 
deithas addysgol, y Frytanaidd a’r Genedlaethol, i nawddogi a 
lluosogi’r ysgolion gwirfoddol, a gweithiai’r naill a’r llall ar seiliau 
crefyddol, y flaenaf ar linellau Ymneilltuol a’r ail ar linellau Eg- 
lwysig, ac yn y gwahaniaeth hwn y dechreuodd y dyryswch. Cyn 
hir ail-ymaflodd y lywodraeth o’r diwedd yng nghwestiwn addysg, 
a chynygiodd arian at adeiladu, ac wedi hynny, at gynnal ysgol- 

ion. Lledodd hyn yr agen rhwng y ddwyblaid. Gallai Eglwys 
Loegr, yn hollol gyson a’i safle fel eglwys sefydledig, dderbyn nawdd 
y llywodraeth i addysg grefyddol. Ond dysgasai’r Ymneilltu- 
wyr wersi chwerwon oddiwrth ymyrraeth y llywodraeth 4 chrefydd. 
Am hynny gwrthwynebasant a gwrthodasant i’r llywodraeth gael 
na chynnal na Ilywodraethu eu hysgolion, oblegid edrychent ar 
addysg fel gwasanaeth crefyddol, a gwybodaeth Gristnogol oedd et 
phennaf peth. Wele flaith yr ydym fel Ymneilltuwyr diweddar 
wedi ei hanghofio. Dychmygwn mai’r Tadau Ymneilltuol oedd 
tadau seculariaeth yn yr ysgol, ond pell iawn oeddynt oddiwrth 
hynny. Am ycredent fod addysg yn hanfodol grefyddol y mynnent 
xr ysgol fod ar yr un seiliau gwirfoddol a’r eglwys. Ac yr oeddynt 
yn iawn. Dyna nod a delfryd diwylliant. Eglwys ac ysgol a 
Ilywodraeth hefyd wedi cyd-dyfu o ewyllys rydd a chalon selog 
cymdeithas oleuedig yn unig a rydd ddiwylliant perffaith foesol 
a chyflawn ysbrydol. Ac nid synied yn iawn yn unig a wnaeth 
yr hen Ymneilltuwyr, ond Ilafuriasant ac aberthasant yn enfawr 
er mwyn byw eu credo. Y bennod fwyaf rhamantus ac ardderchog 
yn hanes addysg yng Nghymru oedd ymgais y pwyllgor gwirfoddol 
yn Siroedd y Deheu-Orllewin i sefydlu cyfundrefn o addysg 
wirfoddol. Pe llwyddasent, safasai Cymru heddyw mewn crefydd, 
moes ac addysg, oes y byd yn nes ymlaen nag ydyw. Methu a 
wnaethant. Ond nid Ilwyr fethu ychwaith. Llwyddasant 1 sefydlu 
dau goleg ac ugeiniau o ysgolion sydd yn fyw heddyw. Ac allan 
o'r ysbrydiaeth wirfoddol honno y tyfodd y tri Choleg Cenedlaeth- 
ol a’r Brifysgol. Ond ni pharhaodd y wlad i gyfrannu digon o 
arian gwirfoddol i gwrdd 4’r angen am ysgolion a cholegau, a bu 
raid derbyn arian a nawdd y Ilywodraeth yn gyfiredin ar ol 1870. 
Bu’r methiant yn achos petruster a dyryswch mawr i’r Ymneill- 
tuwyr. Holltwyd eu credo’n ddwy a gorfu arnynt ddewis rhwng 
y naill ran a’r Ilall. Yn Ile ysgol grefyddol a gwirfoddol, rhaid 
oedd dewis rhwng crefydd wirfoddol a chrefydd yn yr ysgol. - 
Sylwer nad dewis yr oeddynt rhwng seculariaeth a chrefydd, ond 
rhwng yr egwyddor wirfoddol y sydd o hanfod crefydd, ac addysg 
grefyddol yn yr ysgolion beunyddiol. Dewisodd rhai y naill ac 
eraill y llall. Collasid y perffaith a rhaid oedd dewis rhwng dau 

amherffaith. Nid oedd y goreu yn bosibl, ac nid oedd yn eglur pa 
un oedd yr ail-oreu. O’u safbwynt hwy yr oedd gan y Gwirfodd- 
olwyr resymau cryfion, ond y mae amgylchiadau wedi gwanhau 
thai ohonynt erbyn heddyw. (a) Ni chyfrifai’r ysgol gymaint ym 
mywyd y wlad y pryd hwnnw ag a wna heddyw,—ac yfory yn 
arbennig. Golygai’r capel a’r eglwys lawer mwy mewn cymhar- 
jaeth, a gellid ymddiried iddynt adfer cyd-bwysedd bywyd, os 
amharai’r tipyn ysgol ryw ychydig arno. (b) Ac yr oedd mwyafrif 
mawr y bobl mewn rhyw berthynas 4’r eglwysi ac 0 dan eu dy- 
lanwad. Ni ddeuthai’r giwed Seisnig ddigrefydd i’r trefi a’r gweith- 
feydd eto. (c) Rheswm dyfnach a mwy parhaol oedd yr angen 
am ddiogelu rhyddid a gwirfoddolrwydd yn yr holl fywyd crefyddol. 
Anodd oedd gweled, ac nid oedd neb a ddangosai, pa fodd y gellid 
diogelu rhuddyn moesol crefydd os dysgid hi dan orfod ac ar draul 
y llywodraeth. Pleidwyr pennaf addysg grefyddol yn yr ysgol 
oedd Eglwyswyr, ac nid oedd arnynt hwy lawer o ofal am wirfodd- 
olrwydd fel y cyfryw. (d) Ni ddyfeisiodd neb y pryd hwnnw, 
na hyd heddyw, gynllun i roddi addysg grefyddol yn yr Ysgolion 
Gwladol a gwneuthur cyfiawnder manwl ar yr un pryd 4 phob 
enwad a phlaid. Bodlon, a dywedyd y lIleiaf, yw Eglwys Loegr 
ar lenwi’r wlad o ysgolion a ddysgai ei chyfundrefn grefyddol hi, 
heb bryderu am y cam a olygai hynny i bawb y tu allan i’w chyfun- 
drefn. A gall y Pabydd a’r Eglwyswr efallai daflu’r bél yn ol 
at yr Ymneilltuwr a fodlona ar addysg gydweddol 4’i gyfundrefn 
yntau. Ni welai’r Gwirfoddolwyr ffordd yn y byd i gael addysg 
grefyddol yn ysgolion y wladwriaeth heb aberthu gwirfoddolrwydd 
a chyfiawnder, ac os felly mewn gwirionedd y mae, yr oedd y Gwir- 
foddolwyr yniawn. Niall unrhyw gyfundrefn na moddion addysgol 
wneuthur lawn am aberthu pethau o werth moesol mor hanfodol 
a thyddid, gwirfoddolrwydd a chyfiawnder. Ond tybed a aeth 
effeithiau’r pechod gwreiddiol mor ddwfn i gyfansoddiad cymdeithas 
a bod rhaid dewis rhwng dau werth moesol mor hanfodol a rhyddid 
a chyfiawnder ar y naill law, a diwylliant ysbrydol cyfan ar y llaw 
arall, ac aberthu’r naill er mwyn y Ilall ? 

Ni, 

Magwyd yr ysgrifennydd yn nhraddodiadau’r Gwirfoddolwyr 
ac mewn ysgolion lle na sonnid am grefydd fel y cyfryw—er nad 
oeddynt yn ddigrefydd, oblegid gwnai dynion cydwybodol waith da 
ynddynt. Parcha’r tadau a theimla rym y rhesymau a’u harwein- 
iodd i gau dysgeidiaeth grefyddol allan o’r ysgolion gwladol. Ond 
gyda mwy o ystyriaeth a phrofiad ym myd addysg, ac yn arbennig 
yn wyneb y cyfnewidiadau a’r dadblygiadau mawr a chyflym sydd 
yn taenu rhwydwaith yr ysgolion a’r colegau dros holl fywyd y 
werin, cred fod egwyddorion addysgol y tadau eu hunain yn gofyn 
am ail-ystyried eu cymhwysiad a’u sylweddoliad yng nghyfundrefn 
addysg y wlad. Cofier mai prif safbwynt wreiddiol y tadau oedd 
mai crefydd a Beibl oedd pennaf peth addysg. O’u hanfodd y 
goddefasant rwygo corfi byw addysg yn ddau ysgerbwd rhag 
gosod crefydd o dan reolaeth ac ar gynhaliaeth y llywodraeth. 
Rhodder ei le i bwyslais newydd gwybodaeth ddiweddar ar unol- 
oliaeth organaidd meddwl, ysbryd, bywyd a diwylliant dyn. Ys- 
tyrier y camre bras a gymer y wladwriaeth, heb neb yn gwarafun 
iddi, i feddiannu amser, nerth a moddion addysg yr ieuanc. “ We 
are all Socialists now,” ebe Syr William Harcourt genhedlaeth yn 
ol. Druan ohono! beth a ddywedai ef amdanom heddyw ac yfory ? 
Rhaid addef hefyd nad yw’n bosibl, fel flaith ymarferol, cau allan 
yn llwyr Feibl a chrefydd 0 unrhyw ysgol na choleg os na chyfyngir 
hwy 1 rifyddiaeth a gwyddoniaeth—addysg beiriannol a materol. 
Fel y daw addysg yn fwy hanesyddol, llenyddol a humanistic, 
thaid i wybodaeth grefyddol wrth fwy o le ynddi. Pwy a all 
ddysgu llén Cymru i blant, fel y dylid ei dysgu, a chau allan bob 
cyfeiriad at Feibl a chrefydd? Caniatawyd rhywfaint o le ir 
Beibl yng nghynlluniau’r holl Ysgolion Canol a sefydlwyd o dan 
ddeddf 1889. Ac nid oes nemor awdurdod addysg yng Nghymru 
yn awr na thal rywfath o deyrnged i grefydd yn yr ysgolion el- 
fennol. Y mae hyd yn oed yr Athro Joseph Jones a Chyngor Sir 
Frycheiniog yn fodlon i ddysgu pob crefydd ond y grefydd Grist- 
nogol yn y Colegau Cenedlaethol, a’r Hen Destament hefyd, ond 
cau allan y Testament Newydd! Bymtheng mlynedd yn ol cyhoedd- 
odd y diweddar Barch. Lewis James, Brynbank, lyfryn bychan 

ar “ Hanes Addysg Elfennol yn Neheudir Cymru.” Gwr oedd ef 
a wnaeth wasanaeth mawr i addysg a chrefydd, a’r olaf o’r tadau 
a ymladdodd frwydr gwirfoddoliaeth. Yn niwedd ei lyfryn apelia 
am adael addysg grefyddol y plant i ofal y rhieni, yr Ysgol Sul a’r 
Eglwys, ond ychwanega: ‘‘ Ni wna hyn yr ysgol ddyddiol mewn 
modd yn y byd yn anghrefyddol a di-dduw. Lle y mae’r athro yn 
ddyn crefyddol, bydd ei ysgol felly mewn tén ac ymarferiad, os 
nad mewn defodau a dogmatau ffurfiol, a chyfrif awyrgylch ac 
esiampl fwy tuag at ffurfio cymeriad plentyn na defodau ffurfiol 
a brawddegau diystyr.” Yn hollol felly, ond os disgwylir ’r athro 
gynyrchu awyrgylch a chymeriadau Cristnogol, paham y gwaherddir 
iddo ddefnyddio’r cyfrwng goreu i?w amcan? Oblegid nid oes 
amheuaeth nad y Beibl, oi iawn ddefnyddio, yw’r cyfrwng goreu 
oll, nid i ddysgu defodau a dogmatau, ond i ddiwyllio meddwl ac 
ysbryd dyn a phlentyn iw pwrpas pennaf. Ar hyn cytuna pob 
addysgwr o unrhyw bwys yn y byd Cristnogol. Y gwir yw fod y 
safbwynt secularaidd wedi ei roddi i fyny yng Nghymru, ac os 
myn neb edliw anghysondeb i Ymneilltuwyr o herwydd hynny, 
dangosed pa fodd y gellir cael addysg o gwhl a chau allan ohoni yn 
llwyr a chyson bob elfen ysbrydol. Yn y cyfamser gwaith mwy 
buddiol i arweinwyr crefydd ac addysg fydd wynebu’r sefyllfa a 
grea’r ffeithiau a nodwyd uchod. Os yw Beibl ac addysg grefyddol 
i gael lle o gwbl, ni ddylent ddyfod i mewn yn Ilechwraidd, anym- 
wybodol a rhywsut rywfodd. Y mae arnom angen clirio’n meddwl 
a’n cydwybod ar yr holl fater. Os yw’r Beibl 1 gael ei ddysgu o 
gwbl, dylid darparu yn hollol agored, cyhoeddus a thrylwyr iddo 
gael ei ddysgu yn y flordd orev. A dylai’r athrawon a’i dysg gael 
o leiaf gystal disgyblaeth yn ei gynnwys ag mewn unrhyw bwnc 
arall yn eu cwrs paratoi. Geilw flydd y tadau arnom i ail-ystyried 
ai ni ellir cyfuno eto yng nghyfundrefn addysg y wlad flyddlondeb 
i egwyddorion rhyddid a chyfiawnder mewn bywyd gwladol a 
sicrhau’r diwylliant ysbrydol cyfan a geisient hwy ar y dechreu. 
Ac y mae gennym ddigon o ffydd yn natur dyn a chymdeithas ac 
yn yr Hwn a’u creodd i gredu na raid dewis rhwng dau beth mor 
hanfodol, ac aberthu’r naill er mwyn y llall. Ond addefwn nad 
hawdd yw troi’r flydd yn olwg. 

V1. 

Esgorodd y gwrthdarawiad ymddangosiadol rhwng gwirfodd- 
olrwydd a diwylliant ar systemau addysg a phleidiau croes lw 
gilydd, a chasglodd teimladau gelynol o gylch y rheiny nad yw'n 
hawdd eu diffodd. Taflwyd meddiannau a buddiannau gwahanol 
ddosbarthiadau i’r glorian gan y naill blaid a’r Ilall nes poethir ~ 
ddadl, ac ymhyfrydodd gwleidyddion i gadw’r cawl i ferwi er mwyn 
coginio’u gwledd eu hunain ynddo. Gellir rhannu pawb sydd o 
ddifrif a phopeth sydd o sylwedd yn y ddadl i bedwar dosbarth : 
G) Y Catholigiaid (yn Eglwys Rufain ac Eglwys Loegr) a gred 
fod addysg yn hanfodol grefyddol, ac mai’r Eglwys yn unig a all 
gyfrannu addysg, a definiant yr Eglwys yn nhermau dogmatau, 
defodau a swyddogaethau arbennig. (2) Y Seculariaid a wrthyd 
‘grefydd yn gyfangwbl, ac yn naturiol gan hynny a omedd iddi 
ddim lle mewn addysg. (3) Y Gwirfoddolwyr na fynnant Ir 
Ilywodraeth gael dim a wnelo hi 4 chrefydd, ac am hynny a gais 
gyfyngu addysg grefyddol i sefydliadau gwirfoddol annibynnol ar y 
lywodraeth. (4) Y Beiblwyr, os caniateir yr enw, oblegid er mai 
hwn yw’r dosbarth lluosocaf o lawer yng Nghymru, nid yw mor 
hawdd rhoddi enw arno na deffinio’i safle. Credwn fod corfl mawr 
‘y werin, yn Eglwyswyr, Ymneilltuwyr ac eraill, o reddf neu argy- 
‘hoeddiad mwy neu lai amhenodol, am addysg grefyddol yn yr ysgol- _ 
ion. Wrth hynny golygant ddysgu’r Beibl yn effeithiol gan 
athrawon arferol yr ysgolion, pan fodlonant 1 wneuthur hynny. Ni 
‘phoenir mwyafrif y dosbarth hwn gan orfanylwch am hawliau 
cydwybod, a therfynau’r llywodraeth a dogmatau pendant a’r 
cyffelyb, ac nid oes ganddynt lawer o amynedd at y bobl a bwys- 
‘leisia’r fath bethau. Ond ni ellir anwybyddu’r dosbarthiadau 
eraill. Y mae’r Catholigiaid a’r Seculariaid yn gryfach o lawer 
na’u nifer am y gwyddant yn Iled dda eu meddyliau eu hunain, ac 
ou safbwynt hwy y mae eu systemau yn gyfan a chyson. Ond y 
mae pob un ohonynt yn hollol groes ’w gilydd ac yn anghymodlon 
a phob system arall. A yw’n bosibl i’r holl safbwyntiau hyn 
gydfod mewn un gyfundrefn addysg, a chynyrchu diwylliant 
-ysbrydol gweddol gyfan i’r werin? Y ffaith gyntaf i'w hwynebu 
yw eu bod yma yn awr, ac na ellir dileu yr un o honynt ond trwy 


DIWYLLIANT YSBRYDOL TRWY ADDYSG — 209 


ddatblygiad ym meddwl ac ysbryd pobl. Yn ail, ni ellir sylweddoli 
unrhyw gyfundrefn berffaith na hollol gyson mewn byd a thrwy 
ddynion amherffaith. Y goreu a ellir ei wneuthur yw mynd 
“rhagom at berffeithrwydd.” Yn drydydd, camgymeriad yw. 
Ceisio cysondeb ar linellau un egwyddor, bydded honno cystal 
ag y bo hi, ai dilyn vr pen draw, ac esgeuluso egwyddorion 
eraill, Er rhagored yw rhyddid a® gwirfoddolrwydd, diwerth a 
fyddent in vacuo. Rhyddid i wneuthur pethau sy’n werthfawr, 
ac nid rhyddid i wrthod a gwrthwynebu. Rhaid i wirfoddolrwydd 
““gadw ei einioes trwy ei cholli’’? mor bell a chaniatau Ile i bob 
gwerth moesol arall gydfyw ag ef. Yn bedwerydd, na obeithied 
neb mewn cymdeithas gymysg gael popeth a fyn a phopeth a gred 
ef sydd yn iawn. Ni chaifl y Catholigwr byth mwy osod ei ddogma 
anffaeledig ar yr holl wlad, ac fe erys y Secularydd yn “lef un yn 
gweiddi yn y diffeithwch.”” Cymer ganrifoedd cyn y trefna cym- 
deithas ei holl fywyd ar yr egwyddor wirfoddol, ac nid ar unwaith 
y llwydda’r sawl a gred mewn Beibl agored yn unig i berswadio 
pawb 1 fyw ar ei fwyd ef. 

Ar y seiliau hyn credwn (1) y gallai corff y bobl yng Nghymru 
gytuno 471 gilydd ar gynllun i osod y Beibl ac addysg grefyddol 
yng nghalon cyfundrefn addysg y wlad. Galwer arweinwyr cref- 
_ydd ac addysg at ei gilydd i olrhain a chwilio allan bob posibilrwydd 
‘deddfau ac adnoddau addysg y wlad i fyny hyd at ddeddf addysg 
1918 a threfniadau newydd y Brifysgol. Chwilied y gwrthbleid- 
iau am bob troedfedd o dir cyfiredin sydd rhyngddynt ac adeil- 
ader cyntedd cyffredin teml addysg a diwylliant ar hwnnw. Ond 
na orfoder neb, na phlentyn yn groesi ewyllys ei rieni nac athro 
yn groes i'w gred ei hunan, i fyw yn y cyntedd cyffredin. Ac na 
wahardder iddynt ychwaith y cyfle goreu 1 fyw eu bywyd priodol 
eu hunain. (2) Rhaid gadael rhywfaint o gyfle o fewn terfynau 
ymarferol 7?r Catholigwr a’r Secularydd gael ysgolion arbennig 
iddynt eu hunain, nid am y credwn ynddynt, ond er mwyn parchu 
rhyddid ac argyhoeddiad pobl eraill hyd y mae hynny yn bosibl. 
Ni bydd un anhawster i adael i’r Gwirfoddolwr gael ei ystafell 
arbennig yn ol ei ddymuniad ar ei gost ei hun. Efallai y gwrth- 
wyneba dalu treth at gynnal cyfundrefnau pobl eraill, ond cyfrifed 

hi yn dreth am gael byw mewn cymdeithas mor gymysg, amrywiol 
a diddorol a Chenedl y Cymry heddyw. 

(3) A fydd byw yr esgyrn hyn? Dibynna hynny ar ddidwylledd 
a grym sél pawb ohonom dros yr egwyddor wirfoddol. Ni olyga’r 
cynllun a awgrymir yma lai o wirfoddolrwydd nag a ofynnai’r tadau 
ond lawer mwy, eithr gofynnir am dano o fewn cyfundrefn addysg — 
y wlad, ac nid y tuallan iddi yn unig. Yn wir bydd cymaint a 
mwy nag erloed o angen ymdrechion ewyllysgar y teulu a’r eglwys 
1 lywio, argyhoeddi ac achub dynion ar eu tir eu hunain. Ond y 
peth newydd sydd arnom eisiau ei sylweddoli yw fod yn rhaid ?r 
wladwriaeth a’i chyfundrefn addysg, er mwyn byw a Ilwyddo i 
ddiwyllio enaid cenedl, gael eu hysbrydoli, eu Ilywio a’u gyrru gan 
ewyllys rydd ac iach mewn undeb 4 meddwl goleu a chalon Jan. 
Llywodraeth ddrwg a syniadau cam am berthynas Ilywodraeth a 
chymdeithas a arweiniodd y tadau Ymneilltuol i geisio cyfyngu 
gwirfoddolrwydd y tuallan i drefniadau a gweithrediadau’r Ilywod- 
raeth. Perigl Sosialaeth y dyfodol fydd creu peirianwaith marw 
a letha gymdeithas, os na ddeffry cymdeithas i roi grym ei hewyllys 
foesol ei hunan yn y peiriant. Ychydig o ewyllys a Ilai na hynny o 
foesoldeb sydd gan lywodraeth. Rhaid i’r werin ddarparu’r rheiny 
at bob angen. Gosodai gwerin effro ei delw a’i hysbryd ei hunan ar 
unrhyw gynllun addysg. Dyna ddylem ni ei wneuthur yn awr yng 
Nghymru. Diau y bydd raid i’r llywodraeth gasglu’r dreth addysg 
am gyfnod hir eto. Ond mynned Cymru reolaeth ei haddysg i’w 
dwylaw ei hunan. Mwy na hynny, mynned pob ardal greu a dat- 
blygu ei hysgol i fod yn gvfrwng mynegiad a diwylliant ei bywyd 
priodol ei hunan. Na roddwn i fyny o flaen anhawster y broblem, 
ac na oddefwn i’w chaledi ein hamddifadu o elfennau gwerthfawr 
y bywyd llawn a gwir. Dyma gyfle’r Gwirfoddolwr i sicrhau eu 
lle i holl elfennau diwylliant o fewn y gyfundrefn addysg, a gwrth- 
weithio unrhyw ddylanwad gwenwynig a all fod yn nawddogaeth 
y llywodraeth; a pho rymusaf y gweithia, cyntaf oll y gwawria’r 
“mil blynyddoedd” pan ddiflanna pob Ilywodraeth o flaen cyng- 
hanedd ewyllys rydd ac unol y gymdeithas berffaith. 


Bangor. TT. REES. 

LENORION Cymru yn_ y bedwaredd ganrif ar bymtheg nid 
oedd odid berson mwy diddorol na Rhys Goch ap Rhiccert 
ap Einion ap Collwyn o Dir Iarll. Iddynt hwy yr oedd y farddon- 
iaeth a ymddangosodd o dan ei enw yn yr Jolo MSS. yn 1848 yn 
profi fod cerddi nwyfus ac ysgeifn i serch ieuenctid ac i natur yn 
perthyn i gyfnod ymhell y tu hwnt i ddydd Dafydd ap Gwilym, 
ac felly nid oedd yr olaf ond dynwaredwr bardd a fu byw ym Mor- 
gannwg ddwy ganrif oi flaen. Er i Thomas Stephens geisio 
dangos mai yn y bedwaredd ganrif ar ddeg y blodeuai Rhys Goch, 
ac i'r Prifathro J. H. Davies, M.A., brofi nad Rhys Goch oedd awdur 
y caniadau sydd yn yr Jolo MSS., eto fe erys cymaint 0 ramant o 
gylch ei enw fel y myn rhai gredu yn wyneb popeth mai ef yw tad 
cerddi rhamant a serch, a blaenredegydd Dafydd ap Gwilym. 

Yn wir, nid oes dim yn fwy o ddirgelwch yn ein Menyddiaeth nag 
enw Rhys Goch ap Rhiccert—neu’n hytrach, ei enw fel bardd. 
Y mae’n sicr na wyddai’r Dr. Davies ddim amdano, nac un o’r 
Neill a fu’n crynhoi rhestri o enwau’r beirdd yn yr ail ganrif ar 
bymtheg a’r ddeunawfed. Ni cheir ei enw yn rhestr Thomas 
Richards Llangrallo, yn niwedd ei eiriadur, er ei fod yn byw yng 
nghanol gwlad Ile y gellid meddwl y buasai ei enw yn rhan o draddod- 
iad Ilenyddol y dalaith. Y tro cyntaf iddo gael ei restru fel bardd 
oedd yn y Cambrian Biography a gyhoeddwyd gan y Dr. Pughe yn 
1803, lle y dywedir ar dud. 306 :— 


Rhys Goch ab Rhiccert ab Einion ab Collwyn, an eminent poet of Coetty 
in Glamorgan, who flourished from about A.D. 1140 to 1170, and of whose 
compositions there are many preserved. His grandfather was the notable 
Einion, who brought the Normans into Glamorgan. 


Ceir rhywbeth i’r un cyfeiriad gan Robert Williams yn ei Biograpb- 
cal Sketch (1836), ac y mae’n ddiameu mai o lyfr Pughe y cafodd 
Williams ei wybodaeth. Yna cawn gyfeiriad ato yn “ Rhagddar- 
weiniad ” Taliesin Williams (Ab Iolo) i Gyfrinach y Beirdd (1829), 
Ile y dywed (tud. xi.) :— 

Mae son, mewn hen lytrau casgiedig ac ysgrifennedig gann Feindd a Dysged- 
igion Cadeiriau Morgannwg a Thir Jarl] am ddosparth aks Goch ap Rhic- — 
cart, dospacth Ieuan Fawr ap y Dewlith, (1170)... .-. 


Yna yn 1848 cyhoeddwyd yr Jolo MSS.ac yno y cafodd y Cymry’r 
olwg ey ar waith Rhys Goch, oherwydd o dud. 228.1 251 fe geir 
ugain can 4’i enw wrth odre pob un, a dywedir mai lolo Morganwg 
a’u cafodd mewn ysgriflyfr oedd ym meddiant Sién Bradford. 
Flwyddyn wedi hynny (1849) ymddangosodd Jiterature of the 
Kymry gan Thomas Stephens, ac ynddo ceir y feirniadaeth gyntaf 
ar waith tybiedig Rhys Goch. Gwelodd Stephens fod y dyddiad 
1140 oedd yn yr Iolo MSS. (tud. 229) yn un hollol anghywir, gan 
ddiweddared diwyg y cerddi. Ceisiodd ef leoli Rhys Goch yn y 
bedwaredd ganrif ar ddeg. Ni wnaeth Gweirydd ap Rhys yn ei 
Hanes Llenyddiaeth Gymreig, namyn ail-adrodd rhesymau Stephens 
a cheisio dangos fod rhyw fath ar gynghanedd yng ngherddi Rhys. 
Yna yn 1902 taflwyd ffrwd o oleuni newydd ar y cwestiwn yn Hen 
Ganiadau Serch, trydedd gyfrol Cymdeithas Llén Cymru, a gyn- 
wysai ragymadrodd a ysgrifenasai’r Prifathro J. H. Davies. 
Dangosodd ef nad oedd enw Rhys Goch fel bardd yn yr un Ilaw- 
ysgrif, ac mai camgymryd a wnaeth Stephens wrth wneuthur Rhys 
Goch yn dad i Rys Lwyd ap Rhys ap Rhiccert, a thybied marr un 
bardd oedd yr olaf 4 Rhys Brydydd o Lanharan, tad Rhisiart ap 
Rhys. Yna dywed iddo ddarganfod pump o’r caniadau a briodolid 
i Rys Goch, mewn diwyg ac orgraff tra gwahanol, mewn Nawysgrif 
o’r unfed ganrif ar bymtheg a’r ail ar bymtheg, ac heb un sén am 
Rys Goch nac am yr un bardd arall. Salsbriaid y Rhug oedd 
perchenogion y llawysgrif ar y cychwyn, ond daeth i feddiant 
Cymrodorion Llundain, ac yn awr y mae yn yr Amgueddfa Bryd- 
einig lle y gelwir hi Additional Manuscript 14,974. Pump o gan- 
iadau Rhys (Rhif 1, 2, 3, 13 a 20) sydd ar gael ynddi, ond y mae’n 
eglur, o’u cymharu a’r copi sydd yn yrJoloMSS.iddynt gael eu cyf- 
newid a’u “‘diwygio”’ cyn cael eu hargraffu yno, gan rywun neu’i 
gilydd. Daw ef i’r casgliad nad Rhys Goch yw awdur y cerddi, a 
chwalwyd am byth yr ystori amdano fel blaenredegydd Dafydd ap 
Gwilym. Yn wir, dangoswyd mai Llywelyn ap Hwlcyn (neu Hywel) 


o Fén yw awdur un o’r caniadau yn ol Nawysgrif Llundain, bod 

rhai o ganiadau tybiedig Rhys Goch wedi eu hysgrifennu yn yr un 
law, a bod llawer o debygrwydd rhyngddynt. Cryfha Mr. Ifor 
Williams, M.A., ddadl y Prifathro Davies trwy awgrymu mai’r 
un oedd Llywelyn a Llelo Llwyd, awdur dwy arall o’r caneuon yn 
Add. MS. 14,974. Camgymerth rhywun y Llywelyn ap Hwlcyn 
yma am Lywelyn ap Hywel ap Ieuan ap Gronw, bardd a flagurai 
ym Morgannwg tua chanol y bymthegfed ganrif, ond ni chyd- 
wedda’r caniadau nwyfus hyn 4a’r ysbryd trist a phruddglwyfus 
a welir yng nghywyddau’r bardd o Lantrisant. Disgybl i Sidn 
Cent oedd ef. Tybiais unwaith mai Ioloa gyfnewidiodd Lywelyn 
ap Hwlcyn yn Llywelyn ap Hywel ap Ieuan ap Gronw, ond, 0 arch- 
wilio Add. MS. 14,974, y mae’n eglur fod y camgymeriad yn myned 
yn ol i ddechreu’r ail ganrif ar bymtheg, oherwydd ysgrifennwyd 
enw’r olaf gan rywun yn y cyfnod hwnnw wrth odre un o’r caneuon. 
Beth bynnag am hynny, nid oes amheuaeth nad Llywelyn ap Hwl- 
cyn o Fén, neu Llelo Llwyd yw awdur amryw o’r caniadau hyn. 

Ar ol yr amser hwnnw, y cyfraniad pwysicaf at y ddadl yw 
erthygl Mr. Ifor Williams, M.A., yn nhrydedd Gyfrol y Brerrnrap 
(1913), tud. 230—244, yn cadarnhau rhesymau’r Prifathro Davies. 
Dengys yn eglur oddiar brofion ieithyddol na fedrai caniadau 
tybiedig Rhys Goch fod yn hyn na chwarter olaf yr unfed ganrif ar 
bymtheg. Dyry enghreifftiau i ddangos mai dynwared Dafydd ap 
Gwilym a wnaeth yr awdur trwy gymryd un o gywyddaw’r olaf 
ai ail-bobi yn y mesur cwndid. Dengys hefyd iddo ddynwared 
tipyn ar gywyddau Tomas Prys o Blas Iolyn. 

Ond fe erys problemau dyrys heb eu datrys. Os pump o’r can- 
iadau sydd yn Add. MS 14,974, ymha fodd y mae cyfrif am y pym- 
theg cerdd arall sydd yn yr Lolo MSS.? Ym mha fodd y cysylltwyd 
enw Rhys Goch ap Rhiccert ap Einion ap Collwyn o Dir Iarll 4 
hwynt, a phaham na fuasai son amdano fel bardd cyn 1803? Ac 
ymhellach, paham yr ymddengys y cerddi mewn orgraff a diwyg 
mor ddiweddar ? Ac ym mha le y mae llyfr Sién Bradford ? Hyd 
yn hyn erys y problemau yma heb eu datrys. 

Gan mai o lawysgrifau Iolo Morganwg y codwyd y caniadau gan 
Ab Iolo, y lle tebycaf 1 gael esboniad ar y cwestiynau uchod oedd * 


ymhlith y Nawysgrifau hynny. O’u harchwilio, cefais yn Llanofer 
Cyf. VIII. Rbhif 4. 15 

C 40 gasgliad o “ Gwndidau Deheubarth” yn cynnwys gwaith 
Dafydd o’r Nant, Hopcin y Gweydd o Fargam, Siencyn Lygad 
Rhawlin ac eraill, a chaniadau tybiedig Rhys Goch ap Rhiccert. 
O dud. 421—454 ceir yr ugain can a gododd Ab Iolo i’r Iolo MSS., 
ac y maent yno bron yn union fel yr argrafiwyd hwy, ag eithrio 
thyw fan wahaniaethau a ddengys nad oedd Ab Iolo yn gopiwr rhy 
ofalus. Ar dud. 421, uwchben y gan gyntaf, y mae’r nodiad “Llytr 
John Bradford ” wedi ei ysgrifennu mewn amser diweddarach, ond 
ni ddywed am y lleill o ba lyfr y tynnodd hwy. Mae’n debig mai 
Llyfr Sién Bradford oedd yn ei feddwl am y rhai hynny, ond ni 
cheir ganddo yr un sylw i gadarnhau gosodiad Ab Iolo yn ei nodyn 
ar odre tud. 228 o’r Jolo MSS. Rhaid cofio nad cyfres ar ei phen 
ei hun mo ganiadau Rhys Goch, namyn rhan o “Gwndidau Deheu- 
barth.” | 

Ond ymhellach ymlaen yn Llanofer C 40, deuwn o hyd i ffaith 
arwyddocaol dros ben sydd yn taflu goleuni newydd ar hanes y 
caniadau hyn. Ymblith cyfres o “‘ Hen Garolau a gasglwyd yng 
Negwynedd,” fe gawn y caniadau sydd yn llawysgrif Salsbriaid y 
Rhug, a gyhoeddwyd yn Hen Gantadau Serch. Cynnwys y rhai 
hyn wreiddiol y pum can a briodolid i Rys Goch ar sail dybiedig 
Llyfr Siédn Bradford. Yn Llanofer C 40 td. 587 ceir gwreiddiol 
Rhif 2 yr Jolo MSS “ Cani Wallt Merch.” Ar dud. 579 ceir gwreidd- 
iol Rhif 3 ‘‘ Carol Serch,’”—“ Claf wyf o serch annerch Anni.” 
Ar dud. 583 ceir gwreiddiol Rhif 13 “Carol i ddanfon Merch i 
Rufain,”—‘“ Cyrchu’r Cowrsi mynd 1 garu.” Ar dud. 585 ceir 
gwreiddiol Rhif 20 ‘‘ Carol mawl Merch,”—“‘ Deuliw blodeu Mein- 
ion aeleu.” Nid oes gopi o wreiddiol Rhif 1 yn Llanofer C 40, ond 
ymhlith cyfres gyflelyb o “ Garolau a gasglwyd yng Ngwynedd ” 
yn Llanofer C 73, fe geir Rhif 1 yn ogystal a’r pedair can arall. 
Yr unig wahaniaeth rhwng y rhai uchod a’r copi a gafodd y Prif- 
athro J. H. Davies yn ddd. MS 14,974 ydyw fod y rhain mewn - 
orgraff ddiweddar. Gellir nodi un gwahaniaeth arall rhwng copi 
Llanofer C 40 ag un Llanofer C 73, sef nad oes teitlau i’r cerddryn yr 
ysgriflyfr olaf. Gwelir felly fod Iolo Morganwg yn gwybod am y 
pum can a geid mewn ysgriflyfr yn y gogledd, heb enw Rhys Goch 
na neb arall wrthynt, ac iddo eu copio pan oedd ar un o’i deithiau 

trwy Wynedd. Y mae’n amhosibl penderfynu hyd sicrwydd o ba | 
lawysgrif y cododd Iolo hwy, ond, od oedd Iawysgrif Llundain 
ymhlith ysgriflyfrau Dafydd Jones o Drefriw yng Nghaer Rhun 
yn 1799, y mae’n sicr bron mai’r pryd hynny yr ysgrifennodd hwy 
yn ei lyfr ei hun. 

Gadawn y mater hwn am ychydig yn awr, a chwiliwn y cerddi 
eu hunain. Wedi eu darllen drosodd lawer gwaith deuthum i 
deimlo imi weled yr un cyflyrddiadau, yr un hoflymadroddion a’r 
un grefft lenyddol o’r blaen. Yr oedd y nodau yn ddigamsyniol. 
A pho fwyaf y darllener hwy, cryfaf y tyf y syniad mai’r un gWr a’u 
hysgrifennodd ag a gyfansoddodd y cywyddau a ychwanegwyd at 
waith Dafydd ap Gwilym yn 1789, ag a ysgrifennodd y “penillion 
cynnrych” yng Nghyfrinach y Beirdd a’r cerddi rhydd ysgeifn a 
nwyfus a briodolir 1 Ddafydd o’r Nant a Dafydd Nicholas o Aber- 
pergwm, ac a gyfansoddodd y cywyddau sydd yn llawysgrifau 
Llanofer 4’r nodyn “‘ Iorwerth Gwilym a’i cant”? o danynt. Wrth 
gwrs, 4 pump o’r cerddi yn 61 i'r ail ganrif ar bymtheg (Rhif 1, 2, 
3, 13 a 20), ond o gymharu’r cerddi fel yr argraftwyd hwy yn Hen 
Gantadau Serch a’r copi y dywed Iolo iddo ei dynnu o Lyfr Sién 
Bradford, gwelir ar unwaith ’r pump hyn gael eu trwsio a’u “ di- 
wygio”’ gan rywun. ‘Nid oes eisieu manylu ar y pwynt hwn 
oherwydd medr yr hwn a fynno gymharu’r gwahanol ddarlleniadau 
yn Hen Ganiadau Serch, ond dylid sylwi fod yr hyn a ychwanegwyd 
atynt yn arwain yr un nodau a’r pymtheg can nas ceir yn unman 
ond yn Llanofer C 40 a’r Lolo MSS. 

I ddangos hyn, rhaid inni gymryd, yn gyntaf, eiriau a geir yng 
nghaniadau tybiedig Rhys Goch, nas gwelir yn unman ond yng 


ngwaith Iolo Morganwg, a geiriau a brawddegau a dull ymadrodd- 


ion a gafodd yng ngweithiau’r hen feirdd ac a ddefnyddiodd fel 
ceffylau pren yn ei waith ei hun. Cymerwn yn gyntaf y gair 
ernych. Dangoswyd o’r blaen mai dyma un o hoff-eiriau Iolo. 


Ceir ef yn nhrydedd gan Rhys Goch (td. 231 o’r Jolo MSS.), “ Gaeaf 


“yw arnaf ernych Dybryd.” Dyma un o gerddi Nawysgrif Llundain, 
“ond nid yw’r llinell hon yn y copihwnnw. Dyma’n sicr dl y “ trws- 


iwr.” Cawn y gair mandes gan Rys Goch ar dud. 232, 233, 241 a 
242. Dyma un arall o eiriau Iolo fel y dengys y Ilinellau canlynol 

oi eiddo, “‘ Mandes hoyw yn ffloyw a fflwch,” “ diffoddes y mandes 
mwyn,” a “ Mandes sy’n curo’r mwynder.” Ceir y gair Melyndes 
hefyd yng ngherddi Rhys Goch (td. 244), a chymharer ef a Gwyndes 
Tolo, ‘“ gwelais fun deg hoen golau y gwyndes.” Irnwyf yw un arall 
o eiriau Iolo, a cheir ef yng ngherddi Rhys Goch ar dud. 235, 237, 
239, 241 a 249. Gair arall yw irwen yn yr ymadrodd dyn irwen 
(td. 251). Y mae Iolo’n hoff iawn o’r gair hwn fel y dengys y llin- 
ellau “ Irwen a gaf Euron gu,” ac “ Euron a gaf irwen gu,” ac yng 
nghywydd fflug D.G. “ Arall sy’n chwenych irwen” (td. 502 o’r 
-Arg.). Cymerer eto’r gair ornais a geir ar dud. 249 o’r Lolo MSS. 
Ni welais hwn oddieithr yno ac yn un o Gywyddau’r Ychwanegiad 
“‘Ornais yn curo arnaf” (td. 500). Gair arall yw flawr a geir ar 
dud. 243 “ flawr blodau.”’ Ni welais hwn chwaith oddieithr yno ac 
yn un 0 gywyddau Iolo, yn y llinell “ per ydyw’r flawr pur odiaeth.” 
Cymerer y gair porfeldir (Iolo MSS., td. 234). Dyma air nas ceir 
yn yr hen eiriaduron. Ni wyr Richards yn 1753 ddim amdano na 
Walters yn 1794 wrth gyfieithu grazer. Ond y mae gan y Dr. 
Pughe lawer o ffurfiau fel porfel, porfelu, porfelawg, a dyfynna’r 
ddihareb ‘‘ Cell porvelwr ei vuarth.” Od yw’r ddihareb hon yn 
hen profai nad gair diweddar mohono, ond yng nghasgliad y 
Dr. Davies yn y Myfyrian Archatology (Cyf. ili., td. 151) “ Cell 
havodwr ei vuarth” ydyw. Credaf mai gair diweddar iawn yw, 
ac mai Iolo Morganwg a’i rhoddes 1 Pughe. Ceir ef mewn un Ile 
arall sef mewn can sydd yn Llanofer C 12 “Can y Porfelwr,” a 
dywedir ar y godre mai Hywel Llwyd o Lancarfan yw’r awdur. 
Ond nid Hywel Llwyd na neb arall 0’i gyfnod a wnaeth y gan, fel 
y prawf yr aml-gywiro a’r geiriau, ond Iolo Morganwg ei hun. 
Cyfeiriais at gywydd a briodolir i Hywel Llwyd gan Iolo lle y mae’n 
gyrru’r fwyalchen i Forgannwg, wrth ymdrin a Chywyddau’r 
Ychwanegiad, ac nid oes un amheuaeth am hwnnw hefyd nad yr un 
gwr ywrawdur. Ar gyfer td. 97 o Hopkiniaid Morganwg ceir dar- 
lun o dudalen o un o lawysgrifau Iolo Morganwg, ac y mae’n son 
am Lewis Hopcin yn dal tyddyn “ peth dan ar a pheth yn borfel- 
dir”? (er mai porthdir y darllenir ef ar waelod td. 97). Atega hyn 
y gosodiad mai gair Iolo ydyw. Ymadrodd arall yw o gylchon a 
geir yng ngherddi Rhys Goch (td. 244). Ceir yr ymadrodd hwn 

byth a beunydd yn y caniadau tlysion sydd yn cael eu priodoli i 
Forgan Pywel, Lewis William, William Llywelyn a Hopcin Twm 
Philip yn Llanofer C 12 aC 40. Ceir dwy gan gan Rys Brydydd 
o Dir Iarll yn Llanofer C 18 ac ynddynt hwy hefyd fe geir yr ymad- 
rodd ogylchon.. Ond y mae profion mewnol yn y caniadau uchod i 
gyd yn dangos mai gwaith yr un awdur ydynt, ac mai Iolo yw’r 
awdur hwnnw. Argraffwyd can Hopcin Twm Philip yn Hopcein- 
taid Morganwg, td. 1§3—4, a gwelir yr ymadrodd o gylchon ar dud. 
154. Ceir hefyd yn y caniadau sydd ar enw Rhys Goch eiriau fel 
meinais,meinael,meingan a meinwar—geiriau sy’n digwydd beunydd 
yng nghywyddau Iolo. Cymerer yr ymadrodd /liw cann, a geir ar 
dud. 229, 245, a ne cann, td. 247. Dyna un o hoff ymadroddion 
lolo Morganwg, megis yn y llinellau “ ni chaiff /liw’r can ei hannerch.” 
“Huda Illiw’r cann i lannerch,” a “ Ne cann a’r cyfan i’m cof,” 
ac yng nghywydd ffug D.G. (td. 507 o’r Arg.) ‘‘ Cawn sedd liw can 
in syddyn.” Ymadrodd arall yw lliw’r hinon (td. 249) ac eiliw 
hinon (td. 233). Ceir ef yn fynych gan Iolo megis yn y llinellau 
“hynaws yw cerdd Iliw’r hinon,” “hir einioes it liw’r hinon,” 
*'Y ddol honn bryd hinon haf.” Yng nghan dybiedig Hopcin Twm 
Philip (Hopcintaid Morganwg, td. 154) ceir yr ymadrodd nith hinon. 
Ymadrodd tebyg yw /liw’r haf a geir ar dud. 233, 250, ac y mae’n 
digwydd yn fynych yng nghywyddau Iolo, “ Gwna’r galon am 
honn liw haf,’ a “Illiw’r haf hyglodaf gleudeg.” Cymerer eto’r 
gair gloywyn (td. 241). Ni wn a geir gloywyn yn unlle arall namyn 
yng nghywydd Iolo “ Y gwanwyn gloywyn a gwlydd,” ac y mae’n 
sicr nad yw namyn gair gwneuthur Iolo—y diweddiad yn wedi ei 
ychwanegu at gloyw. | 

Cymerer eto’r gair clés (lluosog closydd). Ceir ef ddwywaith 
ar dud. 228, ond glwiswudd a glaswudd ydyw yn llawysgrif Llun- 
dain ac nid closydd. Felly y mae’n sicr fod y “ trwsiwr”’ yn hoff 
o'r gair. Ceir ef yn aml iawn yng nghywyddau Iolo yn yr ymadrodd 
gleision glosydd, ac yng nghywyddau ffug D.G. ceir closydd (td. 
§25 or Arg.) a Clos (td. 506), a gelwir y chweched cywydd yn “‘ Gyw- 
yddir Clos.” Gair arall yw clas. Cyfnewidiwyd plas y gwreiddiol 
yn clas ar dud. 228. Hoff iawn yw Iolo o’r gair yn ycysylltiad yma 
fel y dengys cywyddau ffug D.G.: clas (td. 505), a clasgell (td. 

506). Yna cymerer y gair parlas, gair na wyddai Richards ddim 
amdano. Ceir ef yng nghaniadau tybiedig Rhys Goch ar dud. 
228, 229 a 241. Dyma eto un o hoff eiriau Iolo, megis yn y llinell 
“Perlais yw mewn parlas werdd.” Ceir ef yng nghywyddau flug 
D.G.: “ Perlawr parlas, mewn glas glog” (td. 524 o'r Arg.) Un 
arall o hoff eiriau Iolo yw tonn yn meddwl maes neu wyneb y ddaear. 
Ceir ef yng nghaniadau Rhys Goch, td. 230, 234, 235 a 247. Yng 
nghywyddau a cherddi rhydd Iolo digwydd yn fynych iawn, megis 
yn y llinellau “a’r bugail draw’n teithiaw tonn,” a “deg Euron 
ar donn lle del.” Arfer arall gan Iolo yw galw ei ferch ‘‘ fy myd,” 
megis yn y llinellau ‘“‘ Yw mwyth gusanau fy myd” ac yng nghy- 
wyddau flug D.G.,“‘’Y myd wen, mi yw dy wr” (td. 156 o’r Arg.), 
a “°?Y myd yw’r man hyfryd hardd” (td. 506). Ceir ef yng 
nghaniadau tybiedig Rhys Goch ar dud. 234 ddwywaith. Hoff 
iawn yw Iolo hefyd o’r ddeuair ffwyr a tres, y cyntaf yn golygu 
“niwed’ a’r ail ‘helbul’ neu ‘boen.’? Ceir hwy ganddo mewn 
llinellau fel “a ffwyr du’n cymysgu myr,” “‘ Rhewin a ffwyr yn ei 
ffonn,” “Yn troi’n nyrystod y tres,” a “ mewn pwill aflan trigfan 
tres.’ Ceir hwynt yng nghaniadau Rhys Goch td. 248 a 241. 
Gair arall hoff iawn gan Iolo yw ffraw fel y dangoswyd wrth ymdrin 
a’1 gywyddau cynnar, acheir ef yng nghaniadau Rhys Goch td. 
246, ‘‘ lliw od ffraw.”’ 

Yna deuwn at y geiriau cyfansawdd. Ceir yng nghaniadau 
Rhys Goch lawer iawn o eiriau yn dechreu a’r ansoddair hoyw, 
megis hoywfardd (td. 228, 240, 241), hoywgoeth (td. 230), hoywliw 
(td. 231), boywfun (td. 235), hoywfron (td. 228), hoywdeg (td. 238), 
hoywlawr (td. 242), a hoywne (td. 244). Y mae’r geiriau yma’n 
lluosog iawn yng nghywyddau Iolo, megis “ new’r heulwen ddis- 
glaer hoywliw,” “is hoywne min rhosynwedd,” “A haf yn hudaw 
hoywfun,’ “ Rhyfig it? garu hoywfun” (y ddau olaf o gywydd 
flug D.G. td. 136, 137 o’r Arg.), “‘ at hoywddyn hynod wiwddoeth ” 
a “hoywloer ddoeth lliw alaw’r ddol.’”’ Hawdd fuasai chwyddo’r 
rhestr. Yng nghaniadau Rhys Goch ceir hefyd y geiriau cyfan- 
sawdd coedgell (tud. 240), a gwyddgell (td. 244), geiriau y ceir eu 
tebig dro ar ol tro yng nghywyddau Iolo, megis “is pabell zesingell 
serch,” “ni myn mythgell mewn noethgoed” (Cywydd ffug D.G. 

td. 519), “‘ pand deuwell ein noddgell ni” (y ffurf gynharaf ar y 
llinell ‘‘ Gwell yma yw’n noddfa ni,” D.G. td. 157 o’r Arg.), a clas- 
gell yng nghywydd ffug D.G., td. 506 o’r Arg., “‘ Clasgell dan dew- 
frig glasgoed.” Ceir y ffurfiau celgoed, coedgel ac eraill gan Iolo. 
Ffurf arall sydd yng nghaniadau tybiedig Rhys Goch yw coed- 
lwyn (td. 234), a cheir ef yn aml iawn gan Iolo, “‘ yn fwyn i'm coed- 
lwyn, ?m caid,” “abu fwyn y coedlwyn cel,” a“ Gwawdlais mwyalch 
ar goedlwyn”’ (td. 503, Arg. D.G.). Ceir hefyd eiriau cyfansawdd 
yng nghaniadau Rhys Goch, megis irnwyf, y sylwyd arno eisoes 
a gwiwnwyf (td. 240). Ceir gwiwnwyf gan Iolo yn y Ilinell “a 
gweunydd yn llawn gwiwnwyf,” a’r flurfiau galarnwyf a hynwyf 
ac yng Ngh\frinach y Beirdd y gair tselnwyf (td. 117). Ar dud. 
245 or folo MSS. fe geir hefyd y geiriau cyfansawdd nodweddiadol, 
gwanfardd a canfardd. Ni wn a welir yr olaf onid yno, ac yng 
nghaniadau Iolo. Gwelir gwanfardd ganddo mewn llinellau megis 
“Ynfyd yw’th amcan wanfardd,” ac “‘ wyd wenferch gwel dy wan- 
fardd.” Ceir ef unwaith yng Neghyfrinach y Beirdd ar dud. 52 
“Cur Gwanfardd yn caru Gwenferch.” Cawn canfardd yn un o 
gywyddau Iolo “A gwynfyd a’m gwnai’n ganfardd.” Ceir hefyd 
yng nghaniadau tybiedig Rhys Goch eiriau eraill fel blagurlawn 
(td. 241), mwynserch (td. 233), meinfalch (td. 233), ceinfun (td. 242), 
tesinfalch (td. 242), awengoeth (td. 245), ceinddyn (td. 249), gwierl- 
dwf (td. 241), a gwiwloer (td. 249), a gellid dyfynnu Ilinellau yn 
cynnwys geiriau cyfansawdd cyffelyb o gywyddau Iolo, petai 
gofod yn caniatau. Arweinia’r ffurfiau glasdardd (td. 243), taen- 
dardd (td. 246) ac attardd (td. 236) ein meddwl ar unwaith at ffurfiau 
fel gwyrandardd, hydardd, llawndardd, brenhindardd, ffrwythlon- 
dardd, egindardd, ac eraill sydd yn britho cywyddau Iolo. Digwydd 
y gair taendardd yn yr ymadrodd Taendardd tonndyrch, ac y mae 
gan Iolo ymadrodd tebyg iawn iddo yn un o'i gywyddau,—“ Lle 
cyrch y tondyrch tyndwrdd.” 

Dengys camgymeriadau mewn iaith a chystrawen, a ffurfiau 
ffug-hynafol.hefyd y cysylltiad sydd rhwng caniadau tybiedig Rhys 
Goch a chywyddau Iolo. Ar dud. 232 o’r Jolo MSS, lle y denfyn 

; Rhys Goch yr adar yn Ilateion at ferch, ceir y flurf saethes yn y 
inell “ E’m saethes honn.” Yr oedd -es yn hen ddiweddiad i’r 
trydydd person unigol yn yr amser gorffennol, pan fai’r llafariad 

yn y sillaf o’r blaen yn -o- neu -02-, megis rhoddes ac oeres. Ni wn 
a oes un eithriad i’r rheol hon ond gweles,.a geir mewn rhai hen 
lawysgrifau yn lle gwelas. Ond pan fynnai Iolo ffugio hynafiaeth 
rhoddarr hen ddiweddiad yma i bron bob berf, beth bynnag fai’r 
llafariad flaenorol. Gwelir ef yn a dawes (0 tewt) yn ei farwnad i 
Lewys Hopcin (Hopciniaid Morganwg, td. 362). Yn ei ysgrif- 
eniadau diweddar Ile y myn flugio ysgrifau i gadarnhau dosbarth 
Morganwg, yr Orsedd a phethau eraill, cawn lu o’r ffurfiau flug- 
hynafol yma, sydd yn ein hatgoffau o fref yr asyn yng nghroen y 
llew. Cymerer Barddas (Ab Ithel, Cyf. I.), td. 16, a cheir y flurfiau 
tarddes, dealles, a thud. 20 clywes. Yn Rhol Cof a Chyfrif (Lolo 
MSS., td. 46) ysgrifennwyd ffurf cyn hacred ac mor amhosibl a 
cadarnhaes. Ysgrifennai hefyd y ffurf eaws (am ¢os), fel y dengys 
y llinell hon 01 gywydd ir bore, ‘‘ Haws yw’r unig awen,” a cheir 
yr un flurf ar dud. 245 o’r Iolo MSS, “‘ Ai goslef maws nawcan eaws.”’ 
Ysgrifennai hefyd y flurf hynafol yman fel y dengys un o gywyddau 
flug D.G., td. 504, ‘‘ Ac yman, cyd bo gwanwyn,” ac y mae’r un 
flurf yng nghaniadau Rhys Goch (td. 236), “ Yn arail can ym caid 
yman.” Cawn rhy o flaen berf amryw weithiau yng ngwaith 
Rhys, megis rhygenais, td. 242, a gwelir yr un peth yng ngwaith 
Iolo, megis yn un o gywyddau ffug D.G., td. 509, rhywnaethoedd. 
Ar dud. 248 o’r Iolo MSS. ceir y gair nycha, yn y Ilinell ““ Nycha 
uwch benn gwr aflawen.” Cymharer hyn 4 thud. 135 0 waith D.G. 
lle y ceir y llinell “‘ Nycha clywn gog liosog lais,” Y mae caniadau 
tybiedig Rhys yn llawn hefyd o ymadroddion a ffurfiau fel am 
doddyw (td. 237), nv’m daw (td. 246), ni’m bydd (td. 251), an dyfu 
(td. 242), ac fe hoffa Iolo’r ymadrodd a’r ffurfiau fel y dengys yr 
enghreifftiau canlynol, “ ni’m daw gwall am friallu,” “ Gwan feddwl 
fab dwl a’m daw,” a “Cwyn cur a’n dyfu cyn cael,” Yng nghan 
fflug Hopcin Twm Philip (Hopciniatd Morganwg, td. 153) hefyd fe 
geir yr ymadrodd “ Bur am dothyw, gwae fi ferch.”” Nid yn aml 
y gwelir mau (neu tau) ar ol enw oni byddo y neu yr o flaen yr enw, 
megis “ y ddyn fau.” Ond digwydd lawer gwaith yng nghaniadau 
Rhys Goch, megis “ fau rieingerdd ” (td. 244), a “‘ ar ben dyn fau” 
(td. 243), a hefyd yng nghywyddau Iolo, megis yn y rhai a briod- 
olodd i D.G., “ Ifor mau, nifer a’i mawl” (td. 521), ‘‘ Dwg hyn yn 
falch, fwyalch fau” (td. 522), a “ Ei gwelir fyth, deg lawr fau” 
(td. 524). 

Cymerwn yn nesaf wahanol ymadroddion a geir yng nghaniadau 
Rhys Goch ac yng nghywyddau lolo—ymadroddion y gwnaeth 
Tolo geffylau pren ohonynt. Hoff iawn yw ganddo’r ymadrodd 
ar lawr megis yn y llinellau ‘“‘ dr lawr bro, llyna dro drwg,” “ yn 
Nlonydd ar lawr Ileini.” Gwelir hwn yng nghaniadau Rhys Goch 
yn yr ymadroddion ar lawr bryniau (td. 241), ar lawr dyffryn (td. 
244), ac “ ar lawr llannerch” (td. 236). Arall yw ar glawr, a gwelir 
ef yng ngwaith Iolo bron ym mhob cywydd yn yr ymadrodd ar 
glawr gwlad. Yng nghaniadau Rhys Goch ceir ef ar dud. 247, 
“Ac ar glawr maes Glas dwf hirllaes.” Pe caniatai gofod gellid 
ymdrin a’r fath ymadroddion A miniaw cusanau (td. 242), yn nyda- 
tau nwyf (td. 249), gweint gwawd (td. 249), ym min coedlwyn (td. 
234), a cerdd o'm pen (td. 232), can o’m pen (td. 239)—ymadroddion 
sydd yn nodweddiadol o arddull Iolo. 

Gwelir hefyd linellau yng nghaniadau tybiedig Rhys Goch a geir 
yng nghywyddau Iolo. Ar dud. 240 o’r Jolo MSS. ceir y llinell 
Ag nt chawn dal am bir ofal (llinell nas ceir yng ngwreiddiol y gan), 
ac yng nghywyddau Iolo cawn y llinellau ‘‘ A chael tal am ofalon,” 
a “ Rhoddai dal am ofalon.” Ar dud. 243 o’r Iolo MSS. cawn y 
llinellau :— 


Tra phery’r haf aml y cyrchaf 
I goediwyn ir gyda meinir 


ac ar dud. 244 


Afi iys dail dan bleth gwiail 
Yr hafddydd hir gyda meinir. 


Nid yw’r llinellau hyn namyn ail-bobiad 0 gwpled Iolo yn ei gywydd 


eynnar :— 


trwy’r haf y rhodiaf yn rhydd 
Gyda bun 1 goed beunydd. 


Ar dud. 249 o’r Iolo MSS ceir y llinell ‘‘ Ai ddirfawr boen ni dder- 
fydd.” Gwelir llawer llinell debyg yng ngwaith Iolo fel y gwelwyd 
with ymdrin a Chywyddau’r Ychwanegiad (megis ‘ Darfu’r ieu- 
engctyd dirfawr,” (td. 529 o’r Arg.). Ar yr un tudalen y mae’r 
Uinell ‘‘ Holl waith fy nghalon sén serch.” Ceir llinellau tebyg 

gan Iolo, megis yng nghywydd ffug D.G., “ Minnau i’m tén yn son 
serch,” td. 135 o'r Arg. Ar dud. 236 o’r Iolo MSS.y mae’r llinell 
‘““Deall na chof ni cheir ynof,” ac fe’n hatgoffa ar unwaith o’r 
Hinell a geir yn ail gywydd yr Ychwanegiad, “ Heb gof heb ynof 
enaid ” (td. 499), a rhai tebyg yng nghywyddau cynnar Iolo. Ar 
dud. 231 o’r Iolo MSS. y mae’r llinell “ Ym o fin alaeth am f’an- 
wylyd” (ychwanegiad yw’r Ilinell hon fel yr un o’i blaen Yr gan 
fel y ceir hi yn llawysgrif Llundain). Y mae’r un llinell ddwywaith 
beth bynnag yng nghywyddau Iolo, megis yn y cwpled :-— 


Heb ir fron a hon o hyd 
Yn alaeth am fanwylyd 


Ac yn olaf cymharer diwedd y ddeunawfed gan (Can Eiddig), td. 
248 “Am a wnaeth ef,” etc., 4 diwedd y cywydd a briodolodd i 
Ddafydd ap Gwilym lle y mae’n siarad a’r gog ac yn dywedyd wrth 
orffen ‘‘ Am a genaist i’m gwanu,” etc. (td. 137 o’r Arg.), a gwelir 
y tebygrwydd ar unwaith. 

Wedi ceisio dangos y tebygrwydd mawr sydd rhwng caniadau 
tybiedig Rhys Goch a chywyddau Iolo Morganwg, casglwn y ffeith- 
iau sydd gennym ynglyn a’r caniadau hyn ynghyd. Seiliwyd 
pump ohonynt ar rai a geir mewn llawysgrif a berthyn rr unfed 
ganrif ar bymtheg, a dechreu’r ail ar bymtheg. Gwyddai Iolo am 
y caniadau hyn ac fe’u copiodd. Gwyddai hefyd mai llawysgrif 
o Wynedd oedd oherwydd mewn casgliad o “ Garolau a gasglwyd 
yng Ngwynedd” y ceir hwy. Nid oes s6n am y pymtheg can 
arall yno. Yna yn Llanofer C 40, td. 421—454 ceir yr ugain can 
bron yn union fel yr argraffwyd hwy yn yrloloMSS.yn1848. Mewn 
amser diweddarach ysgrifennodd uwchben y gan gyntaf “ Llyfr 
John Bradford.” Ond fe welsom wrth ymdrin 4 Chywyddau’r 
Ychwanegiad ba faint o goel i roddi ar Iolo pan sonio am lyfrau 
Sidn Bradford: felly, pan gawn fod y pymtheg can nas ceir yn llaw- 
ysgrif Llundain, yn ogystal a’r ychwanegiadau at y pump eraill 
yn meddu Ilinellau sydd yn union yr un fath 4 rhai Iolo, yn meddu 
geiriau nas ceir ond yng ngwaith Iolo, a’r un camgymeriadau 
mewn gramadeg, ac yn dangos y bardd yn marchogaeth yr un ceftyl- 
au pren, arweinir ein meddwl yn naturiol at yr un casgliad ag y 

deuthom iddo wrth ymdrin 4 Chywyddau’r Ychwanegiad, sef mai 
Iolo ei hun yw’r awdur. Ceisiodd ddynwared Dafydd ap Gwilym, 
ac yna haeru i’r bardd hwnnw dderbyn ei ysbrydiaeth o ganiadau 
Rhys Goch yn union fel y gwnaeth 4 Chyfraith Hywel Dda wrth 
wneuthur Trioedd Dyfnwal Moelmud. Cawn enghraifft dda o hyn 
yn y bedwaredd gan ar bymtheg (td. 248) Can y Dieilrhyw, yr hon 
sydd ar fesur cywydd. Petai’n ddilys buasai’r cywydd hynaf yn 
y Gymraeg. Ond, heblaw’r profion ieithyddol yr ymdriniwyd a 
hwy eisioes, y mae un cwpled o’r gan wedi ei gymryd 0 waith Dafydd 
ap Gwilym. Dechreu fel hyn: 


Tripheth ni cheir ei heilryw 
Grymialog, serchog a syw. 


Ceir y cwpled hwn yng Nghywydd y Wrach gan Ddafydd (td. 
318 o'r Arg.) lle y mae’r llinell gyntaf o’r cwpled yn darllen “ Tri 
pheth ni bydd eu heilryw,” ac y mae’n sicr mai gweu cywydd 
ogylch y cwpled hwn a wnaeth Iolo, yn union fel y gwnaeth 4 rhai 
o Gywyddawu’r Ychwanegiad.! 

*  Ategir y gosodiad yna gan amryw ffeithiau. Yn gyntaf y mae 
darnau o ganiadau tybiedig Rhys Goch yma a thraw ar hyd ei 
lawysgrifau mewn diwyg lIled wahanol i’r hon a wisgant yn yr Lolo 
MSS. Yn Llanofer C36, td. 185 y mae penillion o Gan y Gwynt 
(Rhif xvii, td. 246—7 o’r Lolo MSS.), nas ceir yn y copi argraffedig. 
Dyma un pennill :— 


Rhodd Duw ym myd 
Rhad yr ysbryd 
Treiglydd ar hyd 
Oes ysgyryd 

Cryf gyrhaeddyd 
Craff ei ergyd. 


Yn Llanofer C 70, td. 232—3, cawn Gan yr Anhun (Rhif xiii, Jolo 
MSS., td. 235 —6), wedi ei hysgrifennu 4 phensel ar gefn hysbyslen 


1Wedi imi sgrifennu’r nodiadau uchod, tynnwyd fy sylw gan y Parch.T. Shankland, 
M.A., at lyfr Mr. J. Glyn Davies, Welsh Metrics (London 1911), lle yr ymdrinir & 
chywydd tybiedig Rhys Goch (td. 66-68). Ar ol ei ddadansoddi daw Mr. Davies 
i’r casgliad mai rhywun mewn cyfnod diweddar a weodd gywydd ogylch ychydig o 
linellau a gawsai yng ngwaith hén feirdd, gan geisio ffugio hynafiaeth. 

am ryw lyfr, ac y mae’n dra gwahanol i’r copi argraffedig. Ceir 
Ilinellau wedi eu hysgrifennu ar gwrr y ddalen, a threfn y Ilinellau 
wedieu newid. Dyma fel y mae’n dechreu :— 

Oer yw fy nghwyn am ddyn addwyn 

Porffor ei gwisg lwybrau difrisg 

Amdani ’ddwyf dan loes irnwyf 


Hoywliw gwynfrig ton am gerrig 
Hoffais e1 gwedd haul rhianedd. 


Buddiol fuasai rhoi’r gan fel ag y mae, onibae am feithder yr erthygl 
eisioes. Cymharer diwedd y. gan yn yrloloMSS.a’r Illinellau can- 
lynol (sef y diwedd) :— 

hed di’r eos yn nyfnder nos 

dangos i honn Jas fy nghalon 


Ac am wenfun maint yw’m anhun 
wylaw’n heli mawr am deni. 


Y mae llawer o linellau yn y copi sydd yn yr Jolo MSS nas ceir yn 
Llanofer C 70, ac y mae’r ffaith hon, ynghyd 4’r Ilinellau sydd ar 
gwrr y ddalen, a’r amrywio sydd rhwng y ddau gopi yn cadarn- 
hau’r gosodiad a roddais uchod, sef mai Iolo yw’r awdur a’r trws- 
iwr. 

Ond, meddir, a chaniatau 1 Iolo drwsio caniadau a gasglwyd yng 
Ngwynedd, ac iddo gyfansoddi pymtheg can arall, a dywedyd 
mai Rhys Goch ap Rhiccert oedd yr awdur, beth oedd ei amcan? 
Gwaith anodd iawn ydyw datrys amcanion a bwriadau gwWr fel 
Tolo, ond nid oes llawer o amheuaeth beth oedd ei amcan wrth 
briodoli caniadau i Rys Goch ap Rhiccert. 

Er mwyn dangos fod traddodiad llenyddol cryf yn Nhir Iarll 


yn yr oesoedd canol, a bod yr hyn a alwai yn “ Gadair Tir Iarll” 
yn flodeuog mewn cyfnod mor fore, buddiol fuasai dangos bardd- 


oniaeth beirdd y “Gadair” y pryd hynny. Ofer oedd iddo edrych 
amdani ymhlith cynyrchion y Gogynfeirdd, oherwydd ychydig 
“lawn ohonynt hwy a hanoedd o’r Deheu. Yn yr argyfwng hwn, 
haerodd i “ Gadair Tir Iarll”’ gynyrchu dau fardd o fri yn y cyfnod 
-hwnnw, sef Rhys Goch ap Rhiccert ab Einion ap Collwyn, gwr 
y gwelodd ei enw fel Wyr i’r pennaeth Einion ap Collwyn ac un o 


»hynafiaid teulu athrylithgar Rhys Brydydd o Lanharan, yn y 

Ilyfrau achau (gweler y Report on Welsh MSS, Cyfr. I, Rhan ii, 
td. 992), ac Ieuan Fawr ap y Diwlith, gWr ni welais ei enw yn un- 
man ond yn ysgrifau Iolo. Casglodd oddiwrth y ffaith i Einion 
ap Collwyn fyw yn yr unfed ganrif ar ddeg mai tua 1140 y blagurai 
Rhys Goch. Nid yw’n bosibl penderfynu hyd sicrwydd beth a 
wnaeth iddo ddewis Rhys Goch, oni welodd i lawer o feirdd ddwyn 
yr enw hwnnw, a’i fod yn un o hynafiaid Rhys Brydydd, Gwilym 
Tew, Rhisiart ap Rhys, Lewis Morgannwg aThwmIfanPrys. Felly 
dyma Wr na wyddai neb ddim amdano namyn ei fod yn Wyr i 
Einion ap Collwyn yn cael ei anfarwoli fel bardd, trwy ddichell, 
dros chwe chan mlynedd wedi iddo farw. Ffrwyth dychymyg 
lolo, am a wn i, ydyw enw Ieuan Fawr ap y Diwlith, ac amserwyd 
ef tua 1160—1180, gan i Iolo ei wneuthur yn fab maeth i Rys Goch 
yn y chwedl farddonol a welir ar dud. 88 o’r Jolo MSS. 

Ond pa fath ar farddoniaeth y buasai Rhys Goch yn debig 0’1 
chyfansoddi? Tybiai Iolo, fel y dengys ei aml draethodau ar 
farddoniaeth Cymru mai o Iwerddon a Llychlyn y cafodd y Gogledd 
ei hysbrydiaeth trwy Ruffydd ap Cynan; a myn i’r Deheu gadw’r 
hyn a eilw’n primitive school, sef ysgol Taliesin a’r Cynfeirdd. 
Canai’r ysgol hon yn yr hen “ 
mesurau Morgannwg, a dyna ddyry gyfrif am fesurau Rhys Goch. 
Tybiai Vr Normaniaid wrth sefydlu ym Morgannwg ddyfod a 
dylanwad y Trwbadwriaid gyda hwy, ac felly 1 ysgol Rhamant 
ddechreu yno tua dechreu’r ddeuddegfed ganrif. Dyna a ddyry 
gyfrif am ddull Rhys Goch o ganu. I ddangos hyn, dyfynnwn 


gysefin fesurau,” meddai ef, sef 


rai pethau o blith llawysgrifau Iolo. Dywed yn Llanofer C 21, 
td. 134 :— 


About 1130 flourished Rhys Goch ap Riccert ap Einton ap Collwyn, in Glam- 
organ. he for the most part, if not wholly, retained the metres and manner 
of the older schools. but in his poems we find a cast of gallantry which 
had not before been to any considerable degree admitted into tne Weish 
Poetry, atleast as far as can be judged now from what remains of our 
old Poetry. in this Poet’s Sentiments and manner we find something of the 
manner of the Provengal Troubadours. the Norman Barons who had settled 
in Glamorgan were those who opened the way for this new cast in Poetry. 
their Castles or Courts were the Gates thro’ which it entered into Wales. 
be this as 1t may, we about this period observe a remarkable change (td. 135) 
in the subjects and turns of sentiments in our Poetry. in the works of 

Rhys Goch ap Riccert tlie clear dawn of this new manner appears, which in 
a century and a halt afterwards brightened into the bright summer’s noon of 
Dafydd ap Gwilym. Thus founded by Rhys Goch ap Riccert and beautifully 
superstructed by Dafydd ap Gwilym, we see a new school established in the 
— Silurian district of Wales, differing greatly from such as preceded it but 
much more congen‘al to human nature in its civilized state. This school 
must now be considered as distinct from all others, and treated of as such. 


A thro arall dywed (Llanofer C 36, td. 246) : 


I once thought that the antiquity of many pieces of Rhys Goch ap Rhiccert 
could met be admitted: sas. st et ee but I think otherwise now especially 
BS eh. alate we find the same things in Taliesin. 


A thro arall (Llanofer C 30, td. 121) dywed : 


Rhys Goch was a grandson of Einion and lived at the time when the Pro- 
vengal literature was in the height of its glory. he was doubtless acquainted 
with it. 


Y mae’n anhygoel bron y medrai dyn ysgrifennu yn y modd 
yna am bethau oi waith ei hun, ond fel y dywedwyd o’r blaen, 
problem mewn eneideg yw Iolo Morganwg. Beth bynnag am 
hynny, credaf fod yn y dyfyniadau uchod allwedd i esbonio dir- 
gelwch caniadau Rhys Goch. Mynnai Iolo sefydlu ysgol o feirdd 
ym Morgannwg yn yr oesoedd canol, a gwneuthur Dafydd ap Gwil- 
ym yn binacl traddodiad yr ysgol honno. Ac odid nad i ategu 
hawl Morgannwg 1 Ddafydd y cyfansoddwyd Cywyddau’r Ychwan- 
egiad. | 

Credaf felly ei bod yn eglur mai Iolo a wnaeth Rys Goch ap 
Rhiccert yn fardd, ac mai ef yw awdur pymtheg o’r caniadau a 
thrwsiwr y gweddill, ac na fu ym meddiant Sién Bradford erioed 
y llyfr y sonnir amdano yn yr Jolo MSS. Rhaid inni roddi Rhys 
Goch ap Rhiccert ab Einon ap Collwyn yn ol i’w le cysefin yn y 
llyfrau achau, o’r lle y cyfodwyd ef gan Iolo, dros gan mlynedd 
yn ol, 1 chware ei ran yn hanes llenyddol Morgannwg fel,y mynnai 
Tolo ’r hanes hwnnw fod. 


GRIFFITH J. WILLIAMS. 

Y RHAGOLWG NEWYDD YNG 
NGHYMRU 


I. 


Nae y dywedir ein bod yn sefyll ar drothwy cyfnod 

newydd yn hanes y byd. Yr ydym wedi byw trwy’r 
pum mlynedd mwyaf terfysglyd a difaol a welodd y byd erioed. 
Bellach fe adferwyd heddwch i’r gwledydd. Y mae gennym amser 
1 anadlu, ac 1 ystyried pa le y safwn. Cyhoeddwyd ar bob llaw 
yn ystod y rhyfel fod byd newydd wrth y drws, ac yn awr yr ydym 
yn disgwyl yn eiddgar amdano.  Byd newydd fydd yn ddiameu ; 
ond y cwestiwn yw, pa un ai gwell ai gwaeth na’r hen fyd fydd yr 
un newydd? Mae’n rhy gynnar i ateb. Safwn heddyw yn y 
cyflwr ansicr y cyfeiria Matthew Arnold ato: 


Wandering between two worlds, one dead, 
The other powerless to be born. 


Eithr hyn sydd yn sicr, ni ddaw’r byd yn well o angenrheidrwydd 
natur, ac ni ddaw’n well chwaith o ddamwain neu lwc dda. Ni 
ddaw’n well ond yn unig o’n gwirfodd ni, a thrwy lafur egniol a 
dyfalbarhaus. Nid wrth gwhwfan gwialen y swynwr y daw’r 
ddaear newydd, ond trwy gydweithrediad egniol llu 0 bobl 0 ewyllys 
da. 

Ond nid a’r byd newydd y mae a fynnwyf yn hyn o lith, ond 4 
Chymru newydd. Diameu fod Cymru hefyd yn wynebu cyfnod 
newydd. Pa fodd y mae Cymru newydd i fod yn Gymru well ? 

Daw un anhawster i gwrdd 4 ni ar drothwy ein ymholiad, sef a 
ellir tynnu ffin bellach rhwng y byd a Chymru? Mewn pob ystyr 
heblaw’r un ddaearyddol, y mae’r byd wedi dyfod i Gymrua 
Chymru wedimyndirbyd. Nid Wales for the Welsh yw hi mwyach, 
ond Wales for the world, a the world for Wales. Yr oedd y clawdd 
terfyn yn cael ei wastatau’n gyflym cyn y rhyfel, ond prysurwyd y 
gwaith yn fawr gan y rhyfel. Ni pharchai y rhyfel na ffin na 

‘chlawdd, eithr megis rhyferthwy llifeiriol ysgubai bopeth 071 flaen 
yn ddidrugaredd. Er gwaethaf gwrthglawdd y “‘ Monroe Doctrine ” 
methodd yr Unol Daleithiau 4 chadw’r byd-ryferthwy allan; pa 
faint mwy Cymru? 

Bu amser pan oedd Cymru megis ynys fechan yng nghanol y 
cefnfor, a gwrthglawdd effeithiol rhyngddi 4 thonnau’r mor mawr 
o’i chwmpas. Yr oedd yn byw ynddi ei hun ac iddi ei hun, heb 
deimlo nemor ddim oddiwrth fyd-ddylanwadau. Prin yr oedd 
‘cenedl o ddiwylliant cyfartal yn dibynnu cymaint 4 hi ar ei had- 
noddau cynhenid a’i thraddodiadau brodorol ei hun. Ond yn ystod 
dyweder yr hanner can mlynedd diweddaf, daeth dylanwadau 
cryfion i mewn ’n gwlad a’u tuedd 1 ddinistrio canolfur y gwahan- 
iaeth,—megis addysg, masnach, datblygiadau gweithfaol, dylanwad 
treiddiol y wasg Seisnig, &c. Llifodd byd-donnau dros ein bywyd 
cenedlaethol gan oresgyn y gwrthgloddiau. 

Mantais fu hyn ar lawer ystyr. Yr oedd eisiau ein tynnu allan 
o’n culni plwyfol a thaleithiol ac ehangu ein gorwelion. Y mae 
gennym hawl i orew’r byd, a’r byd hawl i’n goreu ninnau. A 
mwyach y mae geiriau’r hen fardd Lladin yn wir am ein cenedl, 
“nid oes dim dynol yn estronol i mi.” <A’r cwestiwn yw, A oes 
mwyach y fath beth a rhagolwg (outlook) nodweddiadol Gymreig 
ar bethau? Er gwaethaf yr hyn a ddywedwyd uchod atebaf yn 
ddibetrus, Oes. Y mae yna safbwynt Cymreig o edrych ar bethau, © 
y mae yna’r fath beth a diwylliant Cymreig, awyrgylch Cymreig, 
problemau Cymreig. Nid oes neb (er enghraifit) a fu yng Nghor- 
wen yn yr Eisteddfod Genedlaethol eleni a wad hyn. 

Ni all Cymru wadu ei gorffennol na’i hanianawd heb werthu ei 
henaid ei hun. “‘ Pa leshad 4 genedl os ennill yr holl fyd a cholli 
ei henaid ei hun? Neu pa beth a rydd cenedl yn gyfnewid am ei 
henaid ?”? Maei Gymru ei nodweddion meddyiegol, ei sefydliadau, 
ei hiaith, ei llenyddiaeth, ei diwylliant, ei chrefydd,—mewn gair 
y mae yna’r fath beth a rhagolwg Gymreig ar bethau. Ac wrth 
groesawu’r byd-ddylanwadau, y mae arnom heddyw eisiau gwroldeb 
i fod yn ffyddlon i ni ’n hunain. ‘To thine own self be true.” 
Felly y gwnawn ein cyfraniad goreu i drysorfa’r cenhedloedd. 

Eithr ni olyga hyn fod yn wasaidd i’r gorffennol. Ni ellir 
gwrthsefyll llanw cyfnewidiadau, ac ni ddylid. Y mae argoelion 
fod meddwl a bywyd Cymru yn myned o dan gyfnewidiadau 
pwysig yn ystod y dyddiau hyn. Nid yn unig y mae yna ragolwg 
Gymreig ar bethau, ond y mae’r rhagolwg heddyw yn newydd 
mewn Ilawer ystyr. Nid wyf yn honni gallu deall nac esbonio 
cyfrinach datblygiad cenedl. Ond fe gynnwys pob datblygiad 
ddwy egwyddor, sef (1) parhad (continuity) ac (2) cyfnewidiad. 
Y mae parhad heb gyfnewidiad yn beth diffrwyth a marw; y mae 
cyfnewidiad heb barhad yn golygu colli holl enillion profiad y gor- 
ffennol. Rhaid Vr cyfnewidiadau yn hanes person a chened] fod yn 
dyfiant bywydol o’r gorffennol. Rhaid i’r newydd fachu yn yr 
hen, neu ynteu ni fydd gennym na hen na newydd eithr rhyw 
dryblith afluniaidd a gwag. ; 

Yn awr yr oedd goreu gorffennol Cymru yn troi o gylch tri math 
ar ddiwylliant. (1) Diwylliant crefyddol, yn canoli yn y bregeth, 
yr Ysgol Sul, a’r Seiat. (2) Diwylliant Ienyddol a cherddorol, 
yn canoli yn yr Eisteddfod, y cyfarfod cystadleuol, a’r cyfarfod 
Nenyddol. (3) Diwylliant gwleidyddol, yn derbyn ei ysbrydiaeth 
oddi wrth bersonau fel Hiraethog, $.R., Henry Richard, Tom Ellis. 
Ac wrth edrych ymlaen i gyfeiriad Cymru newydd, ni ellir florddio 
cefnu ar y pethau hyn. Ni ddylid ceisio myned y tu ol iddynt na’u 
hanwybyddu fel pe na baent wedi bod. Rhaid cymryd y pethau 
hyn yn ganiataol ac adeiladu arnynt. Nid diogelu’r Iythyren 
ond yr ysbryd, nid y corff ond yr enaid a gorfforwyd ynddo. Rhaid 
cyfaddasuw’r pethau uchod ar gyfer gofynion newydd y cyfnod 
newydd, ond yn y cyfaddasiad gofaler peidio ag aberthu ysbryd y 
peth byw oedd ynddynt. 


IT. 

Eithr pa beth sydd yn newydd yn y rhagolwg Cymreig heddyw ? 
Pa beth neu bethau newydd a ddaeth 1 mewn i roi flurf wahanol 
ir meddwl Cymreig 01 gymharu a’r hyn ydoedd gynt? Ni allaf 
obeithio ateb y cwestiwn hwn yn llawn a dihysbyddol. Cyfyngaf 
fy hun i un arwedd ar yr ysbryd newydd sydd yn ein gwlad, sef 


y peth anneffiniol ac amlweddog hwnnw yr anturiaf ei alw (0 ddiffyg 
Cyf. VII. Rhif 4. 16 

enw gwell) yn ysbryd gwrthryfel. Gwir nad yng Nghymru’n unig 
y ceir hwn. Y mae fel llanw mawr yn gorlifo holl wledydd gwar- 
eiddiad,—rhyw aflonyddwch ac anniddigrwydd, rhyw ysbryd 
beirniadu a chondemnio a gwrthdystio, ysbryd gwrthryfel yn erbyn 
pob awdurdod y sydd, yn erbyn pob safon a gydnabuwyd o’r blaen 
fel yn ddigonol a therfynol. Daeth y llanw hwn i mewn i Gymru 
hefyd. Yn bersonol yr wyf yn barhaus yn dyfod i gyffyrddiad 
a’r ysbryd hwn, yn arbennig ymhlith ein pobl ieuainc feddylgar 
ac effro. A chyda llaw, os ydym am ddeall arwyddion yr amserau 
rhaid inni astudio’r ieuainc. Os ydym am weled yr ysbryd newydd, 
nid yn yr hen na hyd yn oed y canol oed y gwelwn ef oreu, ond yn y 
bobl ieuainc effro, fyw, feddylgar yng nghyfnod y dadeni rhwng 
nwyfiant anghyfrifol y plentyn a sadrwydd sefydlog y canol oed. 
Ac anturiaf ddywedyd mai un o nodweddion ein cyfnod yw ysbryd 
gwithryfel yr ieuanc yn erbyn yr hen. Ceir mynegiant cryno o 
hyn yn y Ilinellau hynny yng nghan angerddol yr Athro W. J. 
Gruffydd sy’n dwyn y pennawd “ Litani.” 

Rhag gwrando ar dwyllodrus air 

Hen ddynion wedi oert’u gwaed, 

D’erlidwyr Di, 
Crist, gwared ni. 


Mae’r bywyd ieuanc heddyw yn gomedd cymryd ei lywodraethu 
gan “‘hen ddynion wedi oeri’u gwaed.” A mentraf ddywedyd 
mai dyma un o arwyddion goreu ein cyfnod. Dyna sydd o dan yr 
ysbryd hwn,—bywyd ieuanc yn mynnu ei hawl i’w fynegi ei hun yn 
ei ffordd ei hun, yn Ile mewn ffurfiau gosodedig, caeth,—bywyd yn 
mynnu edrych ar y cyfanfyd 4 Ilygad ffres heb ei ddallu gan dra- 
ddodiad. na rhagfarn. Dyma amod y posibilrwydd o gynnydd. 
Y mae’n gorwedd yn yr ysbryd hwn rym creadigol o’r math 
mwyaf gwerthfawr, ond gofalu ei droi o fod yn rhywbeth nacaol 
a dinistriol yn unig i fod yn rhywbeth cadarnhaol ac adeiladol 
hefyd. Y mae eisiau ei ddisgyblu a’i gyfarwyddo gan ddoethineb 
a gwybodaeth, rhag dirywio ohono yn benrhyddid ac anarchiaeth 
noeth. 

Mae’r ysbryd gwrthryfel y cyfeiriaf ato yn ei fynegi ei hun mewn 
dwy ffordd yn arbennig, sef (1) gwrthryfel cymdeithasol, (2) gwrth- 
ryfel crefyddol. 

(1) Ceir yn ein gwlad heddyw raddau helaeth o ysbryd gwrth- 
ryfel cymdeithasol, Ceir hwn yn gryf yn y rhannau gweithfaol o 
Gymru, ond dylifa’n brysur ir rhannau gwledig hefyd. Edrychir 
ar Forgannwg yn arbennig fel “storm centre” gwrthryfel yn yr 
ystyr hon. Mynegiant ydyw o ddeffroad meibion llafur iw hawl- 
iau, yn codi o’r ymgais i roi pris uwch ar bersonoliaeth. Gwrth- 
dystiad ydyw yn erbyn peirianyddiaeth galed, greulon, ddi-deimlad 
y gyfundrefn ddiwydiannol, sy’n gwneuthur popeth yn is-raddol 
Vr diben o droi allan nwyddau er mwyn elw, yn hytrach nac amcanu 
troi allan enezdiau llawn yn gallu mwynhau prydferthwch y byd 
a goludoedd meddyliol a moesol bywyd. Cyfyd personoliaeth dyn 
yn erbyn y gyfundrefn sydd yn edrych arno yn unig fel olwyn ym 
mheiriant mawr diwydiant, y gyfundrefn sy’n edrych ar ddynion 
fel “dwylo” ac nid fel eneidiau. Credaf mai syniad uwch am 
hawliau a gwerth dyn sy’n gorwedd o dan y gwrthryfel cymdeithasol. 
Teimlad dyfnaf pob calon ydyw,— 


I am the master of my fate, 
The captain of my soul. 


Ond y perigl o s6n a meddwl cymaint am ‘ 


‘iawnderau ” ydyw 
anghofio dyletswyddau. Yr ochr arall i hawl yw dyletswydd. 
Ni ellir cael y naill heb y llall mwy nag y gellir cael un ochr i geiniog 
heb yr ochr arall. Dyna yw fy rights,—dyletswyddau cymdeithas 
tuag ataf fi; dyna yw fy nyletswyddau,—vights cymdeithas arnaf fi. 
Yr ochr arall ’m iawnderau yw fy nyletswyddau; yr ochr arall i 
ddyletswyddau cymdeithas yw fy iawnderau. Ni ellir y naill 
heb y Ilall. Anghofio hyn, efallai, yw un o beryglon mudiad Ilafur — 
heddyw. Bellach daeth llafur i feddiant o allu digyffelyb. Ond 
gall cynnydd mewn gallu heb gynnydd cyfatebol mewn gwybodaeth 
a chymeriad ac ymdeimlad o gyfrifoldeb fod yn andwyol. Y mae 
fel cyllell finiog yn llaw’r gwallgof. Y mae ar gyfalaf a llafur, 
y naill fel y llall, eisiau dyfod yn fwy o dan ddylanwad y syniad o 
wasanaeth cymdeithasol ac yn llai o dan ddylanwad y syniad o 
hunan-les. Megis ag y gwnaeth cyfalafiaeth yn y gorffennol ddefn- 
ydd hunangar oi gallu mawr, felly y mae’n bosibl i lafur heddyw 
gamddefnyddio’i gallu hithau yn nydd ei dylanwad mawr. Peth 

peryglus yw ymdeimlad o nerth heb ymdeimiad dwin o gyfrifoldeb 
yn cydfyned ag ef. : 

(2) Y mae math ar wrthryfel crefyddol hefyd yn dechreu dyfod 1 
Gymru. Nid yw Cymry ieuainc meddylgar ac effro mor barod 
ag oeddynt gynt 1 wisgo am danynt wisg crefydd y tadau. Yn wir 
nid ydynt yn fyr o ddatgan mewn iaith ac ymddygiad eu hanghymer- 
adwyaeth o grefydd yr eglwysi. O’m rhan fy hun mae’n fil gwell 
gennyf yr ysbryd gwrthryfelgar hwn na’r bydolrwydd a’r difaterwch 
barnol sy’n nodweddu Ilu o bobl yn yr eglwysi nad ydynt yn 
ddigon bywi wrthryfela yn erbyn dim tra bént hwy yn cael 
llonydd i fudr-elwa, ond sydd a’u bydolrwydd a’u hariangarwch 
yn difa pob gwir ysbrydolrwydd yn eu calon. Os Ileddir crefydd 
yn ein tir fe’i lleddir hi gan fydolrwydd ac nid gan ysbryd gwrth- 
ryfel. Cymer y gwrthryfel crefyddol y cyfeiriaf ato ddwy wedd 
yn arbennig. 

(a) Gwrthryfel yn erbyn dogma, sef yn erbyn athrawiaeth sydd 
yn honni bod yn derfynol ac anffaeledig ac yn beth y mae’n rhaid 
ei dderbyn ar sail rhyw awdurdod o’r tu allanini. Gallwn bender- 
fynu nad yw’r meddwl ieuanc heddyw yn barod i dderbyn dim ar 
sail awdurdod yn unig, oni fyddo’n ei gymeradwyo’i hun iw natur 
resymol ac ysbrydol. Ac onid dyma ysbryd y Diwygiad Protestan- 
aidd? Un o arwydd-eiriaw’r Diwygiad mawr hwnnw oedd “ the 
right of private judgment,” hawl dyn i feddwl drosto’i hun. Cam 
4 natur dyn yw ceisio cystwyo’l feddwl 1 gredu peth nad yw'n ei 
gymeradwyo’i hun yn naturiol i’w feddwl wedi ystyriaeth onest a 
thrylwyr, yn unig er mwyn cydymffurfio 4 dogma neu gredo o’r 
tu allaniddo. Credaf fod rhyddid perffaith a di-lyflethair yn angen- 
rheidiol yn ein hymchwil am wirionedd,—mewn diwinyddiaeth 
fel mewn meysydd eraill. Mae gennyf barch dwfn i bob credo yn 
hanes yr Eglwys fel carreg filltir yn ymdaith y meddwl crefyddol, 
ond ni allaf dderbyn Credo Nicea na “‘ Chredo Athanasius” nac 
unrhyw gredo arall fel llyfiethair ar fy meddwl i, nac fel y gair 
terfynol ar yr athrawiaeth Gristnogol. 

Ond rhaid cofio nad peth nacaol yn unig yw rhyddid meddyliol. 
-) leiaf y mae iddo amcan cadarnhaol. Moddion ydyw rhyddid 

eh«ilio am wirionedd cadarnhaol. Y mae’r hawl i feddwl drosom 

ein hunain yn golygu nid yn bennaf hawl i wrthod credoau’r tadau 
ond hawl i dderbyn a chredu gwirionedd mwy, dyfnach, gwell. 
Camgymeriad dybryd a wneir yn fynych yw cymysgu dogma a 
doctrine fel pe baent yn golygu’r un peth. Y mae dogma yn rhyw- 
beth sydd yn caethiwo ac yn llyffetheirio, oherwydd honni ohono 
fod yn derfynol ac anffaeledig. Ond y mae athrawiaeth yn gyson 
a’r rhyddid meddyliol llawnaf. Bodlon wyf i daflu dogma dros y 
bwrdd fel rhwystr i dyfiant y meddwl crefyddol. Ond y mae’n 
rhaid i grefydd wrth athrawiaeth, sef mynegiant deallol ir ffydd 
sydd ynddi. Arwynebol odiaeth ydyw’r cri a glywir mor fynych 
heddyw yn erbyn crefydd ddiwinyddol neu athrawiaethol, a’r syniad 
mai rhywbeth “‘ ymarferol ” yn unig yn ystyr fasw’r gair yw crefydd. 
Ni ddywedaf mai’r wedd ddeallol ac athrawiaethol i grefydd yw’r 
bwysicaf, ond dywedaf fod yn rhaid i grefydd wrth athrawiaeth, 
fod iddi wirioneddau mawrion a dyfnion ag sydd yn rhaid i’r meddwl 
ymaflyd ynddynt a’u troi’n faeth i gymeriad a bywyd. Ni ellir 
ysgaru natur foesol ac ysbrydol dyn oddiwrth ei natur ddeallol. 
Ac ni ellir gwahanu moeseg Cristionogaeth oddiwrth ei diwinydd- 
iaeth, sef ei dysgeidiaeth am Dduw fel T'ad a Brenin, am Ragluniaeth, 
ain yr Ymgnawdoliaeth a’r Iawn, am bechod a ffydd a gras, etc. 
Cydymdeimlaf yn gryf 4’r cri am “ grefydd ymarferol,” ond nid 
yw crefydd ymarferol yn ddim amgen na chydymffurfiad egniol 
holl bersonoliaeth dyn, yn unigol a chymdeithasol, 4 gofynion 
crefydd fel y mae’n ddatguddiad o natur Duw a dyn a’r cread. 

(>) Gwrthryfel yn erbyn crefydd gyfundrefnol, sef crefydd fel 
yy mae wedi ei chyflunio yn y ffurf o eglwys. Y mae’n beth ffasiynol 
erbyn hyn, hyd yn oed yng Nghymru, ymosod ar yr eglwys. 
Cefnir arni neu dangosir oerfelgarwch tuag ati gan rai o blant y 
deffroad addysgol, yn raddedigion, athrawon a Ilenorion. Ac 
ymddengys nad yw’r milwyr dychweledig, a’u cymryd fel dosbarth, 
yn coleddu rhyw gariad mawr tuag ati, a barnu oddiwrth esgeulus- 
tod llawer o honynt o’r moddion. Dylornir yr eglwys—yn enwedig 
ei blaenoriaid a’i diaconiaid—mewn yserif a drama anofel. Heddyw 
ddiweddaf yn y byd darllenais y frawddeg a ganlyn mewn papur 
newydd Saesneg, “ Organised religion has suffered a great set- 
back through the war.” fF folineb fyddai tybied mai ar yr eglwys 

y gorwedd yr holl fai am hyn oll. Diameu iddi ddioddef yn fawr 
oherwydd,i.chwaeth ysbrydol Ilawer o bobl ddirywio yn ystod y 
thyfel. Satai’r eglwys dros uchafiaeth yr ysbrydol mewn cyfnod 
anodd iawn, pan oedd angenrheidiau materol y rhyfel yn sugno 
diddordeb ac egnion pobl oddiwrth yr ysbrydol nes caledu’r meddwl 
yn erbyn apél y pethau uchaf. Ond rhaid cydnabod ddarfod i'r 
materolrwydd hwn lifo i mewn i’r eglwys ei hun, a pheri iddi fab- 
wysiadu safonau’r byd o fyw a meddwl a cholli ei hawdurdod 
moesol mewn canlyniad. Y mae llu ohonom fel aelodau eglwysig 
heddyw nad oes ond y nesaf peth i ddim, os dim, gwahaniaeth 
rhyngom a’r rhai sydd tu allan ir eglwysi. Yr ydym yn lawn mor 
fydol, yn llawn mor euog o fudr-elwa pan gaffom gyfle, yn llawn 
mor amddifad o brofiad byw o nerthoedd y byd anweledig, a’r rhai na 
phroffesant bethau gwell, ac yn fwy felly na’r goreuon ohonynt. 
Gesyd hyn argraff ar y byd mai rhith a flug ydyw’n proffes 1 gyd. 
Ac nid oes un gobaith rr eglwys adennill ei dylanwad hyd oni 
argyhoedder y byd o ddiffuantrwydd tryloyw ei phroffes. 

Eithr un ochr 7r darlun yw hon. Erys llawer mwy o ddaioni 
yn yr eglwys hyd yn oed fel y mae nag a gydnebydd y rhai a edrych- 
ant arni 4 llygad rhagfarn. A theimlaf yn sicr o hyn, ni ellir 
hepgor yr eglwys, pa beth bynnag all fod ei diffygion. Afresymol 
hollol yw’r gwrthdystiad yn erbyn crefydd gyfundrefnol ym mhob 
flurf arni. Y mae’n rhaidi bob math ar fywyd wrth ffurf neu gorff 
neu organ, ac nid yw'r bywyd crefyddol yn eithriad.. Cywir yw’r 
pwyslais fod crefydd i fod yn ehangach na chapel ac eglwys a Saboth. 
Rhywbeth hoil-dreiddiol ydyw i fod, yn lefeinio bywyd drwyddo 
draw. Er hynny rhaid iddi wrth ganolbwynt mewn cyfundrefn 
sydd a’i hamcan i’w hyrwyddo a’i Iledaenu. Rhed y gwaed drwy 
holl wythiennau’r corff, fel nad oes un rhan o’r corff na ellir tynnu 
gwaed allan ohono; er hynny y mae’n rhaid rr corff wrth galon 
fel ffynhonnell y cwbl ac fel organ cylchrediad yr hylif bywydol. 
Ymwasgar goleuni drwy’r holl gyfundrefn heulog megis nwyfre 
holl-bresennol, eto y mae’n rhaid wrth haul yn ganolfan y goleuni. 
Felly er fod crefydd 1 fod yn elfen holl-dreiddiol drwy holl gyfun- 
_drefn bywyd, rhaid iddi wrth sefydliad arbennig iddi ei hun fel 
cyfrwng i weithio drwyddo. Mewn gair, y mae’n rhaid wrth eglwys. 

Yr eglwys wedi’r cyfan yw’r prif sefydliad a saif dros hawliau’r 
byd ysbrydol ac uchafiaeth y drefn foesol. Dyletswydd Cymry 
ieuainc meddylgar, diwylliedig ac eiddgar ydyw, nid cefnu ar yr 
eglwys yn nydd ei chyni, a’i dylorni o’r tu allan, ond cysegru eu 
dyhewyd a’u nwyfiant i fod yn allu trawsffurfiol a chreadigol o’r 
tu mewn. 


gu 

Pa beth gan hynny, sy’n angenrheidiol i gwrdd 4a’r sefyllfa yng 
Nghymru heddyw? Credaf fod dyddiau gwych i wawrio ar Gymru. 
Pa beth sydd yn eisiau i hyrwyddo dyfodiad y dyddiau gwell ? 

Yr hyn sydd yn eisiau’n fwy na dim yw diogelu a dyfnhau ein 
delfrydiaeth genedlaethol. Credaf fod delfrydiaeth yn fwy naturiol 
Vr Cymro na materoliaeth. Fe’n cyhuddwyd yn fynych fel cenedl 
o fod yn fwy breuddwydiol a barddonol nag ymarferol. Ond 1’m 
tyb 1, y breuddwydiwr (o’r iawn ryw) yw’r dyn mwyaf ymarferol 
o bawb, a’r delfrydwr ymarferol yw cymwynaswr pennaf cymdeithas. 
Na ddiffodder yr ysbryd hwn gan na masnachyddiaeth na mamon- 
yddiaeth na militariaeth na snobyddiaeth na dim o’r cyfryw 
bethau sydd o’r ddaear yn ddaearol. “ Lle ni byddo gweledigaeth 
methu a wna’r bobl.” 

Nid dadleu a wnaf dros ddelfrydiaeth genedlaethol fel sentiment 
gwag yn unig, ond delfrydiaeth 4 meddylgarwch gwydn, caled y tu 
cefn iddo, ac yn meddu ar amynedd a dyfalbarhad 1 geisio’i gorffori 
el hun mewn bywyd ymarferol. Nid digon inni fel cenedl fyw ar 
sentiment yn unig heb wydnwch meddwlac ymdrechegniol yncydfynd 
ag ef. Os am hyrwyddo dyfodiad Cymru newydd rhaid pwysleisio 
uchafiaeth yr ysbrydol ym mywyd cenedl, fel yn mywyd unigolion. 
“Nid trwy fara’n unig y bydd byw,” cenedl, ond trwy ddiwylliant 
ysbrydol ym myd celfyddyd, can, llén, athroniaeth, crefydd a 
moes. Nid yr ymchwil am y defnyddiol yn unig (yn ystyr gyfyng 
y gair) a ddyrchafa gened], eithr yn hytrach yr ymchwil ddiorffwys 
am y Gwir, y Prydferth a’r Da, trindod pob gwir ddelfrydiaeth. 
Credaf, er enghraifft, y dylem dalu mwy o sylw nag a wnaethom 
hyd yma rr Prydferth. Fe esgeuluswyd y cain yn ormodol gennym 
yng Nghymru, oddieithr mewn barddoniaeth a chan. Y mae 

arluniaeth, cerfluniaeth, pensaerniaeth, ac adrannau eraill o’r cel- 
fyddydau cain, heb ennill eu lle priodol yn ein bywyd cenedlaethol. 
Rhaid bod yn fwy egniol hefyd yn yr ymchwil am y Gwir a’r Da, 
y Gwir mewn gwyddoniaeth, athroniaeth, hanes a diwinyddiaeth, 
y Da mewn meddwl, gair, a gweithred. Gwerthfawrocach ywr 
pethau hyn na glo Morgannwg a Mynwy, na Ilechi Arfon a Meirion, 
ac na chnydau dyffrynnoedd Teifi a Chlwyd. | 

Pa fodd y mae dyfnhau a lledaenu ein delfrydiaeth genedlaethol ? 
Cynygiaf ychydig o awgrymiadau brysiog. 

(1) Trwy adfer cysegredigrwydd y cartref. Dyma lle y mae’n 
rhaid i bob reconstruction cymdeithasol a chenedlaethol ddechreu. 
Y teulu yw sylfaen y bywyd cenedlaethol. O gylch y teulu y 
tyfodd y genedl yn yr oesoedd cyntefig. Ac nid oes dim yn bwys- 
icach heddyw nag adfer y bywyd teuluaidd 1’w hen safle o ddylanwad 
ac urddas. Mewn blynyddoedd diweddar digwyddodd dirywiad 
amlwg yn y cartref fel sefydliad. Collodd mewn cyfanrwydd, 
awdurdod, disgyblaeth ac awyrgylch. Hyrwyddwyd y dirywiad 
yn fawr gan y rhyfel. Yn absenoldeb y tadau yn y rhyfel, diryw- 
iodd disgyblaeth yn benrhyddid. Daeth y bechgyn a’r genethod 
i ennill cyflogau a’u gwnaent yn annibynnol a phen-uchel. Rhaid 
ail-gyfannu’r aelwyd fel undod cymdeithasol. Rhaid adfer diwyll- 
iant yr aelwyd, a hwnnw’n ddiwylliant Cymreig. Bu _ Ilawer 
aelwyd yng Nghymru gynt yn gyfuniad o ysgol, eisteddfod, senedd, 
ac eglwys. Efallai ein bod yn disgwyl gormod wrth y wladwriaeth 
ynydyddiauhyn. Mae’r gwaith o atgyweirio cymdeithas 1 ddechreu 
ar yr aelwyd. 

(2) Trwy ad-drefnu’r gyfundrefn gymdeithasol yn ddiwydiannol 
a gwleidyddol. Nodaf rai o brif egwyddorion yr ad-drefniant heb 
fanylu. (a) Rhaid ail drefnu’r gyfundrefn ddiwydiannol ar yr 
egwyddor fod personau’n werthfawrocach na nwyddau, fod dynion 
yn bwysicach na dividends, fod diwydiannau i fodoli er mwyn 
dyn ac nid dyn er mwyn diwydiannau. (4) Rhoddi ir gweithiwr 
fwy o ran yn rheolaeth y diwydiant y perthyn iddo, fel ag i’w alluogi 
i deimlo ei fod nid yn olwyn mewn peiriant ond yn aelod o bartner- 
iaeth ddynol, ac o ganlyniad ei fod nid yn gaethwas i amodau a 
osodwyd arno gan eraill ond i fesur yn arglwydd arnynt. (¢) 

Y mae’n dilyn o hyn mai’r hyn y dylid ei feithrin yw, nid ymwyb- 
yddiaeth dosbarth (class consciousness), eithr ymwybyddiaeth o 
frawdoliaeth a phartneriaeth a chyfrifoldeb cymdeithasol (social 
consciousness). Y mae cymdeithas yn fwy na dosbarth, a chenedl 
yn fwy na phlaid. (d) Esgymuno’r segurddyn a gais fyw ar flrwyth 
llafur pobl eraill. Ni ddylai fod lle i’r “ segur cyfoethog” nac i’r 
segur tlawd. Pa beth bynnag a heuo dyn, hynny hefyd a ddylai 
ei fedi. (e) Adfer y bywyd gwledig i fwy o urddas a bri fel ag i 
atal y dylifiad o’r wlad i’r dref a hyd yn oed i swyno pobl yn ol 
o'r dref ’?r wlad. Yn y wlad y mae grym diwylliant gwir Gymreig 
a phrif noddfa’r iaith Gymraeg. (f) Prydferthu a sirioli’r tref- 
ydd a’r cymoedd gweithfaol sydd 4’i hagrwch yn awr yn warad- 
wydd i wareiddiad; troi’r slums yn Garden Cities fel ag i feithrin 
iechyd, glendid a hunan-barch. (g) Rhaid i wareiddiad Cymru 
fod yn gynnyrch yr ysbryd cenedlaethol Cymreig ac nid yn efel- 
ychiad moel o wareiddiad y gwledydd cylchynnol. Ac un cam 
pwysig i gyfeiriad ail drefnu cymdeithas ar linellau ein delfrydau 
Cymreig fyddai sicrhau hunan-lywodraeth i Gymru, a hynny ar 
frys. I Senedd Gymreig y dylid ymddiried y gwaith hwn ac nid i 
gtiw o estroniaid cymysgliw a Philistiaid di-enwaededig yn St. 
Stephan, na ddeallant mo’n hanian ac na chydymdeimlant a’n 
delfrydau. 

(3) Anadlu’r ysbryd delfrydol a chenedlaethol i mewn 7?’n boll 
gyfundrefn addysg. Mewn dau gyfeiriad yn arbennig y mae’n dra 
phwysig fod awdurdodau addysg yn ogystal ag athrawon, rhieni 
ac eraill yn dyfod i goleddu syniad uwch a chywirach am amcan 
a natur addysg. (a) Yn un peth, y mae eisiau cofio nad cyfrwng 
i “ ddyfod ymlaen yn y byd” yn gyntaf oll ydyw addysg, ond cyf- 
rwng i ddatblygu eneidiau cyfoethog a fo’n gallu gwerthfawrogi 
pethau goreu bywyd. Allwedd ydyw addysg i drysorfeydd 
amrywiol byd yr ysbryd, er mwyn i’r meddwl allu myned i mewn 
iddynt a’u meddiannu. Gan hynny ni ddylai unrhyw gyfundrefn 
addysg osod yr holl bwyslais na’r prif bwyslais ar bynciau “ galwed- 
igaethol” ; dylai amcanu’n bennaf dim at ehangu gorwelion y 
meddwl, dyfnhau ei welediad o’r Gwir, y Prydferth a’r Da, a 
chyfoethogi’r cymeriad. (6) Dylai’n cyfundrefn addysg yng 

Nghymru o’r gwraidd i’r brig fod yn fwy Cymreig ei hysbryd, a 
-chydio’n fwy tyn yn hanes a diwylliant brodorol ein cenedl, eithr 
heb mewn unrhyw fodd fod yn gul a rhagfarnllyd tuag at ffurfiau 
ereill o ddiwylliant. Dylai gyfuno eangfrydedd cosmopolitanaidd 
a rhagolwg drwyadl Gymreig. Nid troi Cymry ’n Saeson a ddylai 
fod amcan addysg yng Nghymru, megis y bu i raddau mawr hyd 
yma, ond troi allan genhedlaeth o bobl wedi eu gwreiddio’n ddwfn 
yn naear iaith a llenyddiaeth Cymru, ond a’u canghennau’n Iledu 
allan i bedwar ban y byd. Os cofir y ddau bwynt uchod, ac os 
gweinyddir Deddf Addysg newydd Mr. Fisher gyda brwdfrydedd 
goleuedig, fel y teilynga, prysurir dyfodiad y Gymru newydd yr 
ydym yn dyheu am dani yn ddirfawr. Poed felly y bo. 

(4) Trwyi’r eglwysi daflu eu holl ddylanwad o blaid delfrydiaeth 
genedlaethol. Y mae gan yr eglwysi ran bwysig ?w chyflawni yn y 
gwaith o adeiladu Cymru Fydd. Er gwaethaf y beirniaid a’r 
pesimistiaid credaf fod dyfodol mawr i’r eglwys yng Nghymru 
fel achlesydd a Iledaenydd y bywyd ysbrydol ac fel dirprwy Teyrnas 
Nefoedd ar y ddaear. Ond rhaid i’r eglwys ymysgwyd o’r Ilwch, 
gwregysu el lwynau, a gwisgo gwisgoedd ei gogoniant, os yw i 
gyflawni ei chenhadaeth Vr oes newydd. Nodaf yn fyr rai o'r 
pethau sydd raid i’r eglwys wrthynt heddyw. (a) Mwy o ieuang- 
rwydd ysbryd, o ystwythder i ymgyfaddasu ar gyfer gofynion 
newydd ein cyfnod, o wroldeb a beiddgarwch santaidd 1 wynebu 
anturiaethau mawr, o ysbryd hunan-aberthol, a mwy o’r nodyn 
arwrol yn ei chenadwri ac yn ei hymddygiad. (b) Pulpud byw, 
effro, modern, yn llawn o oleuni a gwres. Y mae dyled Cymru 
Fu ?r pulpud yn ddifesur, a chredaf fod yn rhaid i’r bregeth gadw 
ei gorsedd ym mywyd Cymru Fydd hefyd. Ond ai felly y bydd? 
Dibynna hynny ar ddau beth, sef, flyddlondeb y lleygwyr ’’r wein- 
idogaeth 1 ofalu na bo’r profftwyd yn cael ei newynu allan o’r tir 
ond ei fod yn cael ei gynnal yn deilwng; ac ysbrydolrwydd y 
genedl, yr hyn yw’r unig warant y bydd iddi roddi ei thalent oreu 
vr pulpud. (c) Mwy o gydymdeimlad 4 bywyd ieuanc yn ei nwyf 
a’i hoen, mwy o ddrychfeddwl seiliedig ar wybodaeth i allu myned 
i mewn i fyd y plentyn, y llanc a’r llances, nid yn unig fel dosbarth 
ond bob yn un ac un, mwy o ofal tadol o’r adolescent. (d@) Mwy o 

bwyslais ar y wedd addysgol i waith yr eglwys. Nid digon yw 
pregethu o uchelfannau’r pulpud, rhaid addysgu mewn dosbarth- 
iadau (study circles) ac arddangos pob parodrwydd i gwrdd yn hollol 
agored ag ymholiadau’r rhai a glywsant s6n am Darwin, Karl 
Marx, Nietzsche, a’r uchfeirniaid, ond heb allu i “nithio’r gau a 
nythu’r gwir.” A dyna’r Ysgol Sul,—onid oes angen adfywio 
a diwygio’r hen sefydliad godidog? (e) Cysylltu crefydd yn fwy 
uniongyrchol 4 bywyd ymarferol ac A dinasyddiaeth yn ei holl 
arweddau. (f) Rhaid i eglwys y dyfodol fod yn feithrinfa ysbryd- 
olrwydd a defosiwn. Nid proffes ond profiad, nid traddodiad ond 
argyhoeddiad,nid defodaeth ond defosiwn,nid ffurfioldeb ond ysbryd- 
olrwydd a’i gwna’n gymwys ar gyfer ei gwaith a’i galwedigaeth 
aruchel. Os bydd fam wen ddistaw ysbrydolrwydd yn Ilosgi 
ar allorau’r eglwys, ni all nad enynnir y flam ym mywyd y genedl. 
A gwyn ei byd y genedl honno y bo’r flam a enynnir gan farworyn 
oddiar yr allor yn llosgi yn ei chalon. Hyn a wna Gymru Newydd 
yn Gymru Wen. 


A berhonddu. D. MIALL EDWARDS. 

YR EGLWYS AC ADDYSG." 


I. 
O bopeth sydd yn gwahanu dynion oddiwrth ei gilydd nid 
oes dim a wna hynny’n fwy na dadleuon diwinyddol. 
Dyna sydd yn gwneuthur y cwestiwn Gwyddelig yn un 
mor anawdd ei benderfynu. Mae’n wir fod anhawsterau cenedl- 
aethol yn codi eu pennau yn yr Ynys Werdd yn ogystal. Ond 
fy nghred bersonol i ydyw y buasai gobaith setlo’r rhai hyn yn 
weddol ddidraflerth pe cawsid y cwestiwn crefyddol o’r ffordd. 
Ond p’run bynnag am hynny, mae’n sicr mai dyma sydd yn fwy 
na dim arall yn Ilesteirio Prydain rhag symud ymlaen ynghynt 
nag y gwna i sefydlu cyfundrefn o addysg wir genedlaethol i’r 
bobl. Mae’n werth i ni felly wneuthur peth ymdrech i geisio deall 

ein gilydd yn well ar y pwynt hwn. 

Y mae o leiaf dair ysgol o feddwl ar y cwestiwn. 

I. Dywed y gyntaf fod a fynno’r Eglwys bopeth ag addysg. 
Hi sydd 1 fod im charge. Dysgeidiaeth yr Eglwys ydyw safon pob 
dysgeidiaeth i fod, ac un o brif ddyletswyddau’r Eglwys ydyw 
gofalu fod addysg yr ysgolion yn cael ei gyfrannu yn ysbryd ac 
yn unol ag athrawiaethau yr Eglwys. Ceir yr ymresymiadau o 
blaid y gosodiadau hyn yn glir a chryf yn llyfr Cardinal Newman 

r ‘ University Education.” 

II. Dosbarth arall a ddywed nad oes a fynno’r Eglwys o gwbl 
a’r addysg a gyfrennir gan y Wladwriaeth; mai bydol yn unig a 
ddylai’r addysg honno fod; fod functions yr Eglwys a’r Wladwr- 
iaeth yn hollol ar wahan i’w gilydd, ac na ddylai’r naill ymyrraeth 
o gwbl a dyletswyddau’r Ilall. 

Dyma’r safle yn Ffrainc ar hyn o bryd, Ile ni chaniateir i’r clerig- 
wyr ymyrraeth ag addysg mewn ffordd yn y byd, ac ni oddefir 
hyd yn oed i Weddi’r Arglwydd gael dyfod dros wefusau’r plant 
yn ystod oriau’r Ysgol. 


1 Papur a ddarllenwyd gerbron Cyngor Cenedlacthol Eglwysi Rhyddion Cymru 
yn y Rhyl, Tachwedd 27ain, 1919. 

Dyma hefyd mae’n debyg ydyw safle’r mwyaf eithafol yn ein 
mysg ni fel ymneilltuwyr. Dyna yn sicr ydoedd safle’r tadau 
ymneilltuol yng Nghymru beth amser yn ol. 

III. Ond y mae yna ddosbarth arall—rhwng y ddau a enwyd 
eisoes. Dyma’r safle a gymerir gan yr Ysgol hon o feddylwyr. 
Gwir yw na ddylai’r Eglwys, fel y cyfryw, ymyrraeth yn union- 
gyrchol a’r Ysgolion; ar yr un pryd y mae crefydd yn fater mor 
hanfodol i fywyd y genedl fel nad gwiw ir Eglwys golli ei 
golwg yn gyfangwbl o’r ysgolion yngl¥n 4’r mater hwn, a’i dylet- 
swydd yn ddiameu ydyw cymryd camre i sicrhau fod addysg 
grefyddol yn cael ei chyfrannu yn yr ysgolion. 

Rhywbeth yn debyg i hyn mi gredaf ydyw safle’r mwyafrif yng 
Nghymru heddyw. Gwelir fod corff y bobl yn Mlacio’u gafael 
bob dydd yng nghyfundrefnau crefydd—fod yr Ysgol Sul yn llawer 
Nai poblogaidd yng Nghymru nag y bu, ac, mewn gair, fod materol- 
aeth ar gynnydd yn y wlad drwyddi draw, a’r plant yn fwy direol 
nag y buont erioed, meddir, ac mewn dychryn uwchben yr olygfa 
bruddaidd hon, dywedir fod yn rhaid dysgu elfennau crefydd i’r 
plant yn yr Ysgol. 

Ond cyn symud ymhellach dylem ystyried dau beth : 

(1) Beth a feddylir wrth addysg grefyddol ? 

(2) Pa foddion a ellid eu cymryd 1 sicrhau fod y cyfryw addysg 
yn cael ei chyfrannu ? , 

(1) Beth a feddylir wrth addysg grefyddol ? 

Yn eu hystyr syml golyga’r geiriau, yn ddiameu, ddysgu egwydd- 
orion crefydd ir plant, hynny yw, defnyddio’r Beibl 1 gydnabyddu 
eu meddyliau 4 ffeithiau mawr y Grefydd Gristionogol, gyda’r 
amcan uniongyrchol o oleuo’u deall a dyrchafu safon eu bywyd 
drwy gyfrwng y Llyfr hwn. 

Ond gwelir ar unwaith y byddai mabwysiadu’r defhniad yma 
yn ei gyfanrwydd yn arwain ar unwaith 1 anhawsterau enwadol ; 
ac er mwyn osgoi’r rhai hyn cyfyngir ystyr yr ymadrodd hwn— 
addysg grefyddol—i ddarllen y Bibl yn unig, gydag ychwanegiad 
hwyrach o esboniadaeth hanesiol ac o sylwadau moesegol arno. 

Dyna’n ymarferol a feddylir wrth addysg grefyddol yn yr ysgolion 
heddyw. 

(2) Cydnabyddir yn bur gyffredinol erbyn hyn nad oes fawr 
o rym moesol ac ysbrydol yn y math yma o addysg fel y cyfrennir 
hi o dan y gyfundrefn bresennol, a gofynnir—Onid oes fodd et 
gwneuthur yn fwy effeithiol ? 

Oes, medd rhai, drwy awdurdod arweinwyr crefyddol yr ardal 1 
fyned i’r ysgolion ar amserau penodedig i ddysgu bawb ei ddiadell 
yn egwyddorion crefydd eu rhieni. Dyma’r hyn elwir yn Right 
of Entry. 

Ond ni waeth heb s6n am y gyfundrefn hon. Ni fyn yr 
athrawon ddim 4 hi, ac anaml y ceir unrhyw grefyddwr deallgar 
iw phleidio yn y dyddiau presennol. 

Beth sydd yn aros ynteu? Os ydym yn penderfynu fod a fynno ~ 
crefydd ag addysg ond nad gwiw rr Eglwys fel y cyfryw ymyrryd 
yn uniongyrchol a’r gyfundrefn addysgol, beth ymhellach sydd 
iw ddywedyd ar y mater? Gellir dywedyd hyn o leiaf :— 

(1) Mai busnes cyntaf yr Eglwys ydyw creu’r awyrgylch y 
dylai’r Ysgol fel pob sefydliad Cymdeithasol arall—ond yn arbennig 
yr Ysgol—fyw, symud a bod ynddo. Dechreuad doethineb yw ofn 
yr Arglwydd, a’i pherffeithrwydd caru’r Arglwydd 4’r holl galon 
ac a’r holl ddeall, a’n cymydog fel ni ein hunain; ac os bydd yr 
Eglwys wedi meithrin ei haelodau, yn athrawon, rhieni a phlant, 
yn addysg ac athrawiaeth yr Arglwydd yn yr ystyr hon, ni fydd 
angen arosod rheolau caethion ar yr athrawon i’w gorfodi i ddysgu 
egwyddorion crefydd ir plant. Power House ysbrydol ydyw yr 
Eglwys i fod, ac os bydd yn cyfateb 1’w henw yn hyn o beth ni 
raid i ni ddim pryderu gormod ynghylch y cyfartaledd o amser a 
roddir i’r hyn a elwir yr addysg Grefyddol yn yr ysgolion dyddiol. 

Os aiff yr Eglwys i geisio ymyrryd yn uniongyrchol a rheoleiddiad 
addysg yn yr ysgolion, y mae’n sicr o arwain i anghyd-ddeall- 
twriaeth a theimladau drwg a fyddant yn dra thebyg o effeithio 
yn anffafriol ar achos crefydd yn y wlad yn ogystal ag ar addysg ; 
ac yn ddios y mae digon o deimladau fel hyn yn bodoli rhwng ie 
_.ac Eglwys eisoes heb ychwanegu atynt yn ddibwrpas. 

Neu edrycher ar y mater fel hyn os mynnir :— 

Yn llaw pwy y mae addysg yng Nghymru y dyddiau presennol ? 
‘Onid yn nwylo’r Pwyllgorau Addysg a’r Rheolwyr Lleol? Ac 

onid yw naw o bob deg o’r rhai hyn yn aelodau eglwysig? Ac 
felly os bydd gan yr Eglwys farn glir ac argyhoeddiad dwéin 
ar y cwestiwn o addysg grefyddol y plant, gallwn benderfynu na 
bydd y farn honno a’r argyhoeddiad hwnnw yn hir heb wneuthur 
eu hol ar curriculum yr ysgolion. Mae’n rhaid i ni gredu hyn 
neu gredu nad oes ddyfnder daear yn ein proffesiadau fel aelodau | 
eglwysig, neu o leiaf, nad ydym wedi ein dysgu sut i gymhwyso 
egwyddorion ein crefydd at ffeithiau bywyd. 

Fel yna, felly, yr wyf fi yn credu fod yr Eglwys i ddylanwadu 
ar gyfundrefn addysgol y wlad—drwy ddylanwad anuniongyrchol 
ei dysgeidiaeth ar ei haelodau. Gallwn yma roddi enghraittt 
i ddangos mor sensitive y mae Pwyllgorau Addysg tuagat 
unrhyw ymddangosiad o ymyriad allanol 4’r gwaith a ym- 
ddiriedwyd iddynt hwy gan y Wladwriaeth. Yn ddiweddar 
gwnaed cais gan Gymanfa Ddirwestol Gwynedd am ganiatad 
i gyfnerthu Addysg Ddirwestol yn yr ysgolion. Daeth y cais 
hwn dro yn ol gerbron Pwyllgor Addysg Sir Gaernarfon, a gwrthod- 
wyd ef, er fod bron yr holl aelodau’n gefnogol i Ddirwest; a’r rheswm 
a roddwyd dros y gwrthodiad oedd—nad oeddynt am i unrhyw 
awdurdod allanol ymyrraeth mewn modd yn y byd 4’r ysgolion. 

Yn hytrach felly na chodi ysbryd drwg drwy ymyrryd 4 materion 
thai eraill, cadwed yr Eglwys at ei gwaith arbennig ei hun o 
wneuthur, meithrin, ac egwyddori dynion da, yn Ilawn o ysbryd 
crefydd pa un bynnag ai mewn llan neu gapel, mewn ysgol neu 


farchnad y byddont. 


II. 

Ond er cadw hyn oll mewn golwg, credaf nad oes dim oi le mewn 
gofyn i’r Eglwysi benodi cynrychiolwyr i gyd-weithio a’i gilydd 
i helpu cario allan yn fwy effeithiol amcanion sydd yn gyffredin 
xr holl eglwysi. Dyma’r sail y sefydlwyd Cyngor yr Eglwysi 
Rhyddion arni, ac fel aelodau o’r Cyngor hwn yr ydym yn ddiau, 
bawb ohonom, yn barod i weithredu ar yr egwyddor hon. Beth 
ynteu sydd yn_bosibl i’r Cyngor hwn, ac ’r Cynghorau Ileol a gyn- 
rychiolir ganddo, ei wnevthur ar y cwestiwn yma o addysg a chref- 


ydd ? 

(1) Ynghyntaf oll gallwn drafod y mater yn ysbryd Crefydd 
fel ag i helpu’r cyhoedd i flurfio barn glir ac unol arno. Nid cwest- 
iwn hawdd ydyw ac y mae crefyddwyr ymhell o fod yn unol arno. 
Myn rhai fod dysgu crefydd ar gost y wlad yn hollol anysgrythyrol ; 
ac eraill, heb fyned Ilawn cyn belled 4 hyn, a gredant fod y wlad- 
wriaeth yn ymyrryd 4 hawliau a dyledswyddau y rhieni a’r Eglwysi 
wrth ddysgu egwyddorion Crefydd rr plant yn yr ysgolion dyddiol. 
Myn eraill drachefn fod yn rhaid gwneuthur hyn onide ceir lliaws 
mawr o blant drwy’r wlad yn wynebu ar fywyd heb addysg gref- 
yddol o gwbl ?w cyfaddasu ar ei gyfer. Pwy sydd yn iawn? 
Wel, un o ddyletswyddaw’r Eglwysi drwy’r Cynghorau hyn ydyw 
chwilio allan y gwirionedd ar y mater pwysig hwn a’1 ddysgu rr 
wlad. 

(2) Ond ymhellach na hyn, camgymeriad mawr ydyw meddwl 
mai ag addysg Grefyddol yn unig y mae a fynno’r Eglwysi yn yr 
ystyr yma. Y mae addysg yn ymwneud mor hanfodol 4 bywyd 
-leuenctid y wlad, ac felly 4 bywyd y genedl fel na all lai na bod 
yn fater o ddiddordeb pryderus ’r Eglwys; ac yn awr pan yw ein 
holl gyfundrefn addysgol yn y pair gelwir ac Gynghrair yr Eglwysi 
Rhyddion, a’r holl Gynghorau lleol i wneuthur popeth yn eu gallu 
i hyrwyddo amcanion Deddf Addysg 1918 hyd eithaf eu gallu ; 
a gosodir allan yn y penderfyniad a basiwyd yn y Gynhadledd bore 
heddyw sut y gellir cario hyn allan. 

Dyma gan hynny gyfle dihafal i aelodau’r Eglwysi Efengylaidd 
drwy’r wlad i roddi delw eu barn a’u cydwybod ar gyfundrefn 
addysgol y genedl. 

A chofier ymhellach fod addysg yn cynnwys addysg uwchraddol 
yn ogystal ag addysg elfennol a chanolraddol. Fel y gwyddys 
y mae mudiad ar droed ar hyn o bryd i ddwyn manteision addysg 
golegawl 1 gyrraedd man drefi a phentrefi Cymru. Dyma’r mudiad 
a awgrymwyd gan Syr Henry Jones yn Eisteddfod Corwen. Y 
mae pawb yn barod i ddywedyd fod hwn yn syniad ardderchog. 
Ond caniataer 1 mi ddywedyd fod Iwyddiant y mudiad yn di- 
bynnu yn gyfangwbl ar gydweithrediad yr Eglwysi. Ac yr wyf 
yn hyderu yn fawr y sylweddola’r Eglwysi eu breintiau a’u ee 
swyddau yn y mater hwn. 

III. 

Hyd yn hyn yr ydym wedi bod yn trafod gwaith addysgol yr 
Eglwysi y tu allan iddynt hwy eu hunain megis. Ond wedi’r cwbl, 
fel yr awgrymwyd eisoes y tu mewn i’w terfynau eu hunain y mae 
eu prif waith; ac yn yr ysgol Sul y mae digon o waith addysgol 
yn barod at eu dwylaw. Dyma faes llafur addysgol arbennig yr 
Eglwysi. Sut y mae hi ar yr Ysgol Sul yn y dyddiau diweddaf 
hyn? Wel, rhaid addef nad yw mor boblogaidd a blodeuog ag 
y bu. A ydyw dyddiau’r Ysgol Sul yng Nghymru drosodd? Nid 
wyf yn credu eu bod. Ond os felly, y mae’n rhaid i’r Eglwysi 
ddeffro yn fuan at y gwaith o adnewyddu ei nerth a’i defnydd- 
ioldeb o dan amgylchiadau newyddion y dyddiau presennol. Gyda 
pha awdurdod y gall yr Eglwysi siarad ar addysg Grefyddol yn yr 
ysgolion a’u Hysgol Grefyddol hwy eu hunain yn gwanio a mar- 
weiddio o flwyddyn i flwyddyn? Y meddyg iacha dy hun! Ad- 
fywier yr Ysgol Sul, gwneler hin ddylanwad ym mywyd y Genedl 
fel yn y dyddiau gynt a fu, a cheir fod y cwestiwn o berthynas yr 
Eglwys ag addysg wedi ei ateb i raddau helaeth. 


Criccieth. WM. GEORGE. 


Cyf. VIII. Rhif 4. 17 

Woes hanes a gofnodir yma yn dwyn perthynas 4 Chastell 
Cydweli tua diwedd y ddeuddegfed ganrif. Adeiladwyd 
y Castell gan Roger o Salisbury, fel y tybir, pan oedd Harri I ar 
yr orsedd, ac yn cadw’r Norddyn fel y Cymro dan ei draed. Dywed 
yr hen hanesydd Cymreig fod y teyrn hwn mor gyfrwys a hirben 
fel nad oedd neb ond Duw a allasai ei wrthsefyll. Bu farw yn y 
flwyddyn 1135. Cyn gynted ag y cludwyd ei gorff ’r beddrod, 
cyfododd cythrwfl anaele trwy bob rhan o’r wlad. Ymrannodd 
y penaethiaid yn ddwy blaid,—plaid Mathilda a phlaid Stephen. 
Gwelodd Gruffudd, mab Rhys ap Tewdwr, gyfle i geisio adennill 
ei diriogaethau, a brysiodd yn ddiymdroi rr Gogledd at Ruffudd 
ap Cynan ei dad ynghyfraith, i gyd-ymgynghori ac erfyn am 
gyfnerthion. Tra yr oedd ef yn absennol, yr oedd Gwenllian ei 
wraig yn brysur yn casglu byddinoedd yn y Dehau. Gwelodd 
nad oedd modd adennill cantref Ystrad Tywi heb ddarostwng yn 
gyntaf gastell cadarn Cydweli. -Gyda’r bwriad hwn mewn golwg, 
arweiniodd fyddin o wyr 1 ymosod ar y Castell, a gwersyllodd ar 
randir gerllaw, a adnabyddir hyd heddyw fel Maes Gwenllian. 
Ymladdwyd brwydr waedlyd ar y maes hwn, rhwng canlynwyr 
Gwenllian a milwyr y Castell. Syrthiodd Gwenllian a’i mab 1 
ddwylo’r gelyn, a rhoddwyd y dywysoges ddewr a’1 mab ieuanc 
i farwolaeth gan y Norddyn creulon. Bu Gruffudd yn fwy ffodus 
yng Ngheredigion a Dyfed. Pan oedd y llanw yn troi oi du, a 
gobeithion ei genedl yn ymgodi yn uchel, bu farw’r tywysog addawol 
hwn yn gynnar yn ei oes, a bu farw’r hybarch Ruffudd ap Cynan, 
tywysog Gwynedd, yn ystod yr un flwyddyn. Bu hyn yn 1137. 
Yr oedd 1 Ruffudd ap Rhys bedwar mab; y mwyaf egniol ohonynt 
oedd yr ieuaf, sef yr Arglwydd Rhys. Llwyddodd Rhys ap Gruffudd 
i sefydlu ei awdurdod dros y rhan fwyaf o’r Deheudir. Gwnaeth 
gytundeb 4 Harri II, a rheolai’r Deheubarth fel pen Arglwydd. 
_ Dywedir iddo ail-adeiladu neu atgyweirio Castell Cydweli, Ter- 
fynodd ei yrfa ymroddgar yn ‘1197. 

Ymddengys mai castellan Cydweli tua’r adeg yma, o dan y 
tywysog Cymreig dybygwn, oedd Syr Elidyr Ddu, un o farchogion 
y Bedd Santaidd, ac o linach Urien Rheged o Lychwr. Yr oedd 
iddo ddau fab ac un ferch. Enwauw’r meibion oedd Gruffudd a 
Rhys, ac enw’r ferch oedd Nest. Yr oedd y Nest hon, fel ei rhag- 
flaenydd o’r un enw, yn nodedig am harddwch ei pherson a hefyd 
am ledneisrwydd ei thymer. Yn cartrefu yn y Castell ar y pryd 
yr oedd merch ieuanc landeg arall o’r enw Gwladus, nith 1 Syr 
Klidyr, a merch Phylip ei frawd. O du ei mam hanoedd o Gadifor 
tywysog Dyfed, ond ar hyn o bryd nid oedd iddi na mam na thad. 
Heblaw bod yn fun landeg odiaeth, yr oedd Gwladus yn nodedig 
am ei diwylliant a’1 phwyll, a syrthiodd Gruffudd ei chefnder yn 
ddwfn mewn cariad 4 hi. Yn anffodus nid oedd hi yn ei edmygu 
ef. Yr oedd Nest ar y llaw arall wedi ei dyweddio 1 Syr Walter 
Mansel o F'argam. Ymddengys fod gan y marchog ieuanc hwn 
diroedd ac annedd yn y rhanbarth heblaw ei etifeddiaethau eang 
ym Morgannwg. Bu’r Manseliaid yn arglwyddi tirol yn ardaloedd 
Cydweli am ganrifoedd, a deuir ar draws yr enw yn ddigon mynych 
heddyw. Yn anffortunus ir eithaf, syrthiodd Gwladus hefyd 
mewn carlad 4 Syr Walter Mansel, a cheisiodd trwy frad a chyn- 
Ilwyn ei ddenu oddiwrth Nest. Yn ei dig a’i chynddaredd, ar ol 
methu yn ei hymgais, ceisiodd wneuthur Gruffudd a Syr Walter 
yn elynion marwol, a llwyddodd i raddau pur fawr. Ymdrechodd 
trwy weniaith a dichell 1 wenwyno meddwl Syr Elidyr hefyd yn 
erbyn y Norddyn, ond ofer fu ei hymdrech. Ffafriai Syr Elidyr 
undeb priodasol rhwng y ddau deulu. Yr oedd cyndadau Mansel 
wedi dyfod drosodd o Normandi gyda’r Gorchfygwr, ac yr oedd 
iddo yntau air da gan bawb o'i gydnabod. 

Tua’r adeg hon, ailgychwynnwyd Rhyfeloedd y Groes. Ar- 
weiniwyd Croesgadgyrch fawr gan Risiart o Loegr, Phylip o Ffrainc, 
Ffredrig Barbarossa o’r Almaen, a Tancred o Sicily. Ymunodd 
Syr Elidyr Ddu, a’i fab ieuaf Rhys, 4 byddin brenin Lloegr, a chroes- 
asant gyda Rhisiart i’r Wlad Santaidd. Penodwyd Gruffudd 
yn awr, yn absenoldeb ei dad, yn is-geidwad y Castell. Gwein- 
yddai farn a rhagfarn ar bawb yn y cwmwd, fel y gwelai’n dda. 
Ni feiddiai Syr Walter Mansel mwyach osod ei draed tu mewn 

i furiau’r Castell, ond Ilwyddai ef a Nest i ohebu 4’1 gilydd rywsut, 
er y cedwid y wyliadwriaeth fanylaf ar eu symudiadau gan Ruffudd 
a Gwladus. Ymbhlith y milwyr oedd yn gwarchod y Castell, yr 
oedd dyn o’r enw Meurig Maney, creadur anaddfwyn, anfoddog, 
tawedog, a ffroenuchel. Norddyn gwrth-Gymreig oedd ei dad, 
ond Cymraes o hen deulu urddasol oedd ei fam. Digwyddarr 
dyn hwn fod yn frawd maeth i Wladus, ac yn barod i weini arni 
ar bob amgylchiad. Nid oedd gan Ruffudd a Gwladus wasanaeth- 
wr ffyddlonach na Meurig Maney. 

Un noson tua diwedd Awst, llwyddodd Nest i ddiance yn ddir- 
gelaidd o’r Castell, a brysiodd ymlaen i gyfeiriad Llandyry, ar yr 
hen ffordd fawr, i gyfarfod 4 Syr Walter Mansel. Y man cwrdd 
oedd y bont fawreddog dros afon Gwendraeth, oddeutu tri chwarter 
milltir o Gydweli. Mae’r hen bont yn aros hyd heddyw. Yr 
enw arni ar lafar gwlad ar hyn o bryd yw Spudder’s Bridge. Tybiaf 
mai llygriad yw “ spudder” o’r gair “ spriter,” o sprite, sef ysbryd 
neu ddrychiolaeth. Fodd bynnag am darddiad yr enw hynod 
hwn, gwyddom yr adnabyddid y bont ymhlith yr hen Gymry fel 
“pont yr ysbryd gwyn.”” Ar y noson dan sylw, yr oedd yr afon 
wedi gorlifo ei cheulannau, a’r iseldir wedi ei ordoi gan genllif. 
Yr oedd mentyll y nos wedi ymdaenu dros y dyffiryn, a’r awel 
deneu’n chwarae trwy’r goedwig a’r perthi. Wrth ddynesu at 
y bont, canfu Nest Syr Walter yn brysio tuag ati. Ond yn sydyn 
gwelodd ef yn cwympo, a dyn yn rhuthro allan yn Mechwraidd 
o un o'r cilfachau. Arafodd Nest ei cherddediad am foment fel 
un wedi ei syfrdanu gan ofn, ond pan welodd y Ilofrudd, canys 
llofrudd ydoedd, yn ymaflyd yng nghorff y marchog ieuanc ?w 
daflu dros y canllaw Vr afon, rhuthrodd ymlaen 1 geisio’i atal. 
Yr oedd funudyn yn rhy ddiweddar, a chydag oernad frawychus 
neidiodd i’r llifeiriant ar ei ol. Trengodd y ddau yn y cenllif, a 
chludwyd eu cyrff ’r mor gan rym y dWr. Wedi nifer o ddyddiau 
darganfuwyd cyrff y ddau, ar y dorlan a elwir Cefn Sidan, gan 
bysgotwyr, a chladdwyd hwy ochr yn ochr ym mynwent Cydweli. 
Taenwyd y gair gan Ruffudd fod y ddau wedi cytuno i ffoi ymaith 
yn ddirgel, iddynt ymddyrysu wrth groesi’r draethell dwyllodrus 
yn y nos, fod y llanw wedi eu goddiwes ‘ar y pantlle, ac iddynt, 

mewn canlyniad golli eu bywydau trwy foddi, Credwyd y chwedl 
gan y pentrefwyr a thrigolion y cwmwd. Adroddent i’w plant 
hanes carwriaeth ramantus Mansel a Nest, a’u diwedd truenus 
trwy foddi yn nhroellau cudd yr afon a’r llanw. Ond tystiai’r 
pysgotwyr a ddarganfu’r cyrff fod archoll ym mynwes Syr Walter, 
tebyg 1 archoll saeth. 

Y llofrudd anfad oedd Meurig Maney, hurwas Gruffudd a Gwladus. 
Wedi cyflawni ei weithred ysgeler, brysiodd yn ol ar hyd Ilwybrau 
ceimion a didramwy tua’r dreflan. Pan oedd hanner milltir i 
ffwrdd, clywai gloch y Priordy yn galw’r myneich i'w Gosper hwyrol. 
Cyflymodd ei gamre tua phorth yr eglwys. Gan lechu mewn cil- 
fach dywyll, a gwaed gwirion yn rhuddo’i fysedd Mlofruddiog, 
plygai ei ben ar ei ddwyfron, a chrynai ei liniau mewn dychryn 
tra gwrandawai ar yr ysgolheigion a’r myneich yn canu’r hen donau 
Gregoraidd. Dechreuodd sylweddoli aruthredd ei drosedd yn sWn 
yr emyn osber, a threiglai chwys oeraidd yn ddafn ar ol dafn dros 
ei ruddiau. Syrthiodd yn isel ar ei liniau, a thywynnodd pelydryn 
o obaith ar ei enaid crin wrth glywed y geiriau, 


Maria, mater gratiae, 
Dulcis parens clementiae, 
Tu nos ab hoste protege, 
Et mortis hora suscipe. 


Brawychodd yn ddirfawr, ei galon a lesmeiriai o’i fewn, a phen- 
derfynodd wneuthur ei gyffes ar unwaith i offeiriad. Wedi clywed 
datgan y fendith ymadawol,—* Divinum auxilium maneat semper 
nobiscum,” a’r olaf “‘ Amen,” agorodd y drws yn araf, ac yna brys- 
iodd ymlaen at nifer o fyneich oedd ar fin ymadael o’r Cysegr. 
Y foment nesaf yr oedd yn ymgrymu hyd lawr o flaen offeiriad. 
Cyffesodd y cwbl, heb gelu dim, a Ilefodd am drugaredd. Am 
funudyn safai’r hen fynach, gyda’i goryn moel a’i wyneb Ilwyd, 
yn fud ger ei fron, heb symud Ilaw na throed. Crymai ei war, 
gogwyddai ei ben, ond pallai geiriau gan ddwyster teimlad. Yr 
oedd wedi clywed llawer cyffes o’r blaen. Peth cyffredin oedd dwyn 
bywyd yn yr oes gynhyrfus honno. Ond ni chlywodd erioed am 
drychineb mor alaethusahwn. OfnaiArglwydd y Castell, a gwyddai 

na allai ddatguddio’r hyn a gyffeswyd iddo’n ddirgel. Wedi sib- 
twd gweddi fer yn Lladin, cododd i fyny ei olygon yn sydyn, a 
safodd yn syth ar ei draed, ei wefusau yn crynu, el wyneb yn glasu, 
a’l lygaid yn fam dan, fel y syllai ar y truan euog ar y llawr ac y 
datganai y ddedfryd uwch ei ben :—Yr oedd Meurig wedi cyflawni 
pechod marwol, pechod mor fawr fel nad oedd gollyngdod na madd- 
euant amdano, heb i’r pechadur roddi’r rhodd fwyaf yn ei feddiant, 
sef rhoddi ei fywyd mewn hunan-ymgysegriad: “‘ Edrych ar y 
groes,” meddai, “ gafael ynddi a’th law, a thwng i’r nef i ymladd 
hyd angeu dan faner y groes yn y Wlad Santaidd: saf ar dy draed 
yn groesfilwr.”” Mewn ofn a dychryn, ymaflodd Meurig yn y groes 
A llaw grynedig. Teimlai fod ei dynged wedi ei selio. Y foment 
nesaf dychmygai ei weld ei hun ymhlith y lladdedigion ar faes y 
frwydr, neu’n trengi o newyn a syched ar ryw anialdir crasboeth, 
neu mewn arteithiau yn dihoeni mewn rhyw ffos ddrewedig, wedi 
ei glwyfo yn angheuol gan saethau gwenwynig y gelyn. Aeth allan 
yn wargrwm a llesg trwy borth yr Eglwys. Ar ol aros am ennyd 
mewn dwysdeimlad yn ymyl bedd un oedd yn annwyl ganddo 
yn y fynwent, cyflymodd ei gamre tua’r Castell. Ni allwn ond 
prin ddychmygu, ar ol y fath gyfnod maith, y derbyniad didostur 
a gafodd gan Ruffudd a Gwladus. Pan glywsant am dynged 
Nest, brawychasant yn ddirfawr. Dechreuasant ddrwgdybio 
Meurig ei hun: nid oedd ei eisieu arnynt mwyach: ni fynnent 
gydnabod eu rhan hwy yn y trychineb: Meurig ei hun oedd y 
llofrudd, a bythygient ef a’r carchar nesafimewn. Yr oedd cwpan 
yr hurwas truan yn lawn. Wedi chwyrnu rhyw herfeiddiad iddynt 
rhwng ei ddannedd, dywedodd ei fod yn filwr y groes, cyhuddodd 
hwynt o’r ymddygiad mwyaf annynol, a melltithiodd hwynt 
i'w hwynebau. Yn guchiog ei drem, yn frysiog ei gam, a’i galon 
yn curo gan angerdd ei lid, gadawodd borth y Castell, a phrysur- 
odd allan i ganol y ddunos. Y rhuthrwynt a ruai ym mrigau’r 
coed, y glaw a ddisgynnai ’n ddafnau mawr, y mor firochwyllt 
a daranai megis o bell,—argoelion amlwg fod tymhestl erch ger- 
llaw. Dilynwn ef fel yr ymdeithia ymlaen drwy’r ystorm, yn nyfn- 
der nos, yn drwmlwythog a digalon, tuag at Abaty Nedd. Wedi 
cael seibiant ac ymgeledd i gorff ac ysbryd o dan y gronglwyd lety- 

gar honno, a chyfarfod ag eraill ar yr un neges, cyfeiriasant eu 
camre ymlaen tua Bryste, 1 hwylio oddiyno i’r dwyrain pell. 

Yn fuan ar ol hyn, dychwelodd Syr Elidyr Ddu i Gydweli i farw. 
Teimlai Gruffudd yn siomedig ac anesmwyth, am na wnai Gwladus 
addaw ei briodi. Er mwyn tawelu ei gydwybod, a gwneuthur 
lawn am ei gamwedd, penderfynodd yntau droi yn groesgadwr. 
Wedi treulio rhai misoedd ym Mhalestina, bu farw yno o haint a 
newyn. Bu Syr Elidyr hefyd farw tua’r un amser. Yn fuan 
ar ol hyn, dychwelodd Rhys y mab ieuaf i Gydweli, 1 gymryd Ile 
ei dad fel ceidwad y Castell. Parai y troeon hyn gryn bryder i 
Wladus. Ofnai yn fawr y priodai Rhys ryw wraig fonheddig 
ucheldrem o blith yr estron, ac fod tymor ei rheolaeth hi ar fin 
terfynu. Sut yr oedd aros yn y Castell fel cynt oedd y cwestiwn 
a gynygiai ei hun i’w meddwl. Trwy ddyfais a gweniaith enillodd 
fflafr Rhys, ac ymhen ychydig amser Ilwyddodd iw briodi. Troes 
yr undeb allan yn un anhapus iawn. Treuliai Gwladus ei hamser 
mewn unigedd, yn bendrist a difywyd, ac anaml yr 4i tuallan i 
furiau’r Castell. Pan glywodd fod ysbryd iw weld ar brydiau 
ar bont Gwendraeth, dychrynodd yn ddirfawr, a syrthiodd yn 
wysg ei chefn mewn llewyg. Nid oedd Rhys yn Ilwyr gredu’r 
stori am ffoedigaeth ei hoff chwaer a Syr Walter Mansel, ac yr 
oedd ei ymgais ddyfal i ddyfod o hyd i allwedd y dirgelwch yn peri 
mawr gyfiroi Wladus. Afraid yw dywedyd fod deuddyn anniddan 
iawn yn cyd-drigo yn neuaddau mawreddog y Castell. 

Aeth ugain mlynedd heibio, ac nid oedd Mansel a Nest ond 
enwau i’r oes newydd. Ond un diwrnod, synnwyd hen bobl Cyd- 
weli wrth weld Meurig Maney unwaith eto yn eu plith. Wedi hir 
grwydro ym Mhalestina a gwledydd eraill, dychwelodd i Gydweli 
yn wael ei lun, mewn arteithiau corflorol a meddyliol, i dreulio’i 
ddyddiau olaf mewn blinfyd. Gwyddai fod y diwedd gerllaw, 
ond cyn croesi’r terfyn ir byd tuhwnt i’r Ilen, mynnodd gyffesu 
yng ngwydd Gwladus. Dywedai fod ysbryd Nest wedi ei ddilyn 
ar for a thir, fyth ar ol y noson frawychus honno ar bont Gwen- 
draeth; ei fod yn clywed ei gwaedd ynghwsg ac effro, ddydd 
a nos. Dymunodd yn fawr gael marw ar faes y gad, a gosodai 
ei hun yn wirfoddol yn y lie poethaf o’r frwydr, ond yr oedd rh yw 

swyn yn cadw’r saethau draw, a rhyw gyfaredd yn atal cleddyfau 
durfin y gelyn rhag taro. Un tro dywedodd yr ysbryd wrtho y 
gwnai ymddangos ar y bont o flaen marwolaeth pob un o deulu 
Syr Elidyr Ddu, ac y cai un o deulu Meurig ei ddedfrydu 1 farw 
gan aelod o deulu Nest, ac y peidiai ei hymweliadau ar ol hyn. 
Anghofiwyd Maney a’i helyntion gan drigolion yr oes nesaf, ond 
ni pheidiodd ysbryd Nest ag ymweled ar adegau neilltuol a’r Castell 
a’r bont am bum cant o flynyddoedd. Yn y flwyddyn 1775, fodd 
bynnag, y bu’r ymweliad olaf hyd y gwyddys. Ymddengys fod 
gwr bonheddig tirlawg yn y gymydogaeth, ac un o hiliogaeth Syr 
Elidyr Ddu, yn dychwelyd i’w gartref un hwyr o Frawdlys Caer- 
fyrddin. Wrth groesi Pont yr Ysbryd, canfu ferch ieuanc mewn 
gwyn yn syrthio gyda llef gwynfannus dros y canllaw i'r afon. 
Brawychodd ei farch yn ddirfawr, crynai ei holl gyhyrau, a gwrth- 
odai symud gam ymlaen. Yr oedd y gwWr hwn wedi clywed son 
am yr ysbryd gwyn, ond ni choeliai. Yn awr, ef ei hun a welodd, 
ac a glywodd, ac a gredodd. Pa hanesydd, athronydd, neu fardd, 
a fedr ddisgrifio’i deimladau cynhyrfus yn ystod y munudau gweled- 
igaethol hyn? Y newydd cyntaf a glywodd ar ol cyrraedd ei annedd 
oedd fod hen wraig wedi ei llofruddio mewn bwthyn llwm ar fynydd 
Pembre, er mwyn yr ychydig geiniogau a feddai. Yr oedd yr 
uchelwr hwn yn ynad heddwch o fri, a meddyliodd ar unwaith 
am osod y gyfraith mewn grym. Yn y ddeunawfed ganrif yr ynad- 
on hyn oedd ceidwaid heddwch a Ilywodraethwyr y wlad. Cych- 
wynnodd ar fyrder i gyfeiriad y bwthyn, 1 wneuthur ymchwiliad 
manwl drosto’1 hun. Yn ymyl y corff yr oedd darn o lawes cot 
dyn, wedi el rwygo ymaith, mae’n debyg, gan yr hen wreigian 
wrth ei hamddiffyn ei hun. Yr oedd o liw hynod, a bu’r lliw yn 
help i ddyfod o hyd 1’r llofrudd, oblegid gwyddai mwy nag un cot 
pwy ydoedd. Enw’r llofrudd oedd Wil Maney, Ileidr defaid ac 
oferddyn yn y gymydogaeth, yr hwn a hanoedd yn unionsyth o’r 
Meurig Maney a laddodd Syr Walter Mansel, bum can miynedd 
cynt. Gosodwyd Wil ar ei braw, barnwyd ef yn euog, a dedfryd- 
wyd ef i farw. Crogwyd ef ar fynydd Pembre mewn cadwyni 
heyrn, er dychryn i ddrwgweithredwyr eraill. 

Yr ydym bellach wedi cyrraedd diwedd yr hanes cyn belled 
ag y mae cofnodion neu draddodiad dilys yn mynd. Mae enw 
Wil Maney ar gof gwlad heddyw, a dywedir fod ei hiliogaeth ar gael 
hefyd, ond pwy sydd yn cofio am Meurig Maney a’1 weithred anfad 
saith gant o flynyddoedd yn ol? Mae’r ddaear yn aros, ond mae’r 
preswylwyr yn newid. Mae dull y byd hwn yn mynd heibio, ond 
nid a ffeithiau hanes heibio gyda’r dull. Mae gwedd allanol pethau 
wedi newid llawer yn ystod y canrifoedd a nodwyd, ac oherwydd 
hynny tybia rhai fod y gorffennol yn farw, o’r cof, o’r golwg, ac 
wedi peidio a bod. Camgymeriad dybryd yw meddwl fod dig- 
wyddiadau hynod yr hen oesoedd yn farw, am na chofnodwyd 
mohonynt yn fanwl gan bin yr ysgrifennydd buan. Maent yn fyw 
o hyd yn y genhedlaeth hon, a byddant fyw yn y cenedlaethau 
a ddél. Mwy na hyn—mwy difesur,—mae’r gorffennol yn byw 
byth. 

Ficerdy Cydweli, D. AMBROSE JONES. 

GOHEBIAETH 
Y GAIR DISYML A BEIBL DR. MORGAN 


Yn Y Berrniap am 1915, cyf. v., tud. 60, mewn erthygl werthfawr, dadleua’r 
Athro W. J. Gruffydd, mai ystyr wreiddiol a chywir y gair disyml ydyw ‘not 
simple,’ ac nid ‘syml iawn’ fel y myn Syr J. Morris Jones yn ei ramadeg (gwél 
td. 241, “‘ di-syml artless ”). Ysgrifenna’r Athro dysgedig fel y canlyn: “Yr 
enghreifit gyntaf a wn ior ystyr a roddir heddyw i’r gair ydyw honno sydd yn 
y cyfieithiad cyntaf o'r Beibl (1588), yn Genesis xxv, 27,—‘ gwr disyml’; yn 
Saesneg, a eplain aman tgs -. . Nid annheg . . . ydyw tybied 
mair Doctor Morgan yw tad y Eoreiiaeaad presennol am ystyr y gair, gan fod 
pob awdur a geiriadurwr a chyfieithydd wedi ei ddilyn.” 

Yn y Traethodydd am Ebrill 1919 mewn ysgrif (yr ail) ddiddorol ar “‘ Gymraeg 
yr Ysgrythur,” dywed y Parch. Robert Hughes, Valley, fel y canlyn (tud. 10g) : 
“<A Jacob oedd Wr disyml’ (Gen. xxv, 27), nid ‘dysyml.’ Hyd y gwyddys nid ym- 
ddengys ‘dysyml’ mewn unrhyw Feibl. Y mae’r blaendarddiad di- weithiau 
yn nacaol, weithiau’n gadarnhaol. Eglur yw y tybiai Dr. Morgan ei fod yn gad- 
arnhaol yn ‘disyml.’ Ystyr ‘disyml’ felly yn yr adnod hon yw ‘syml’ neu 
‘syml iawa, ‘plain, artless, unaffected.’ A dyna’r ystyr sydd iddo yn y geir- 
iaduron ac yng Ngramadeg J.M.J.; ond deil yr Athro W. J. Gruffydd (Brrrniap 
Gwanwyn 191s) nad dyna ystyr y gair, a thyb mai Dr. Morgan oedd y cyntaf 
iw gamddeall gan na Wyr am neb yn ei gamddefnyddio 01 flaen ef. Y d1- neg- 
yddol yw'r di- yn disyml—‘ not simple, not clownish, not rude’; ac yna ‘coeth, 
urddasol, bonheddig, well-conducted’ ; a dywed mai rhywbeth tebyg yw ystyr 
y gair hyd heddyw yn nhafodiaith Powys. Diau fod Mr. Gruffydd yn iawn. 
A bod yn fanwl ni eill disyml Dr. Morgan fod yn gyfieithiad cywir o’r gwreiddiol 
nac yn ddisgrifiad cymwys o'r disodlwr.” Credaf y dylwn ar unwaith gywiro'r 
camsyniad y syrthiodd yr Athro dysgedig o Gaerdydd iddo rhag ofn y bydd 
eraill yn ei ddilyn fel y gwnacth fy nghyfaill o Sir Fén. Ni ddefnyddir y gair 
“‘disyml” gan Dr. Morgan yn yr adnod dan sylw o gwbl, ond yn unig gan Dr; 
Parry, felly y mae’r hyn a ddywed yr Athro a Mr. Hughes wrth dadogi’r gair 
disyml yn yr ystyr ‘syml iawn’ i Dr. Morgan yn syrthio i'r llawr. Y gair Heb- 
raeg ydyw tam (=tamm), a1 ystyr lythrennol ydyw ‘ perffaith,’ a dyna’r gair 
sydd yng nghyfieithiad Morgan o Genesis xxv, 27, ac nid “disyml.” Cyflea 
cyfieithiad ymyl y ddalen yn y Cyfieithiad Diwigiedig Saesneg synnwyr y gair 
yn yr adnod hon: ‘Or, quiet, or, harmless. Heb. perfect.” “ Perffaith” 
ydyw’r gair a geir ym Meiblau Morgan a Parry am yr un gair Hebraeg (tam) 
yn: Jobi, 1,83 ii, 33; VUi,20; ix, 20,'21, 22; Psalmau xexvusagy eee 
4; “perfect”? a geir yn y ddau gyfieithiad Saesneg (A.V. a R.V.). Yn Genesis 
XXV, 27, yn y Saesneg (A.V. a R.V.) “simple” —“'disyml” Parry; yng Nghaniad 
Solomon, v, 2 ; vi, 9, “undefiled” sydd yn y Saesneg (A.V. a R.V.), a “ perffaith”’ 
ym Meibl Morgan, ond fel arfer dilyn Parry y cyfieithiad Saesneg awdur- 
dodedig (1611) gan ddefnyddio “‘ dihalog.” Yn Diarhebion xxix, 10, thy Mor- 
gan a Parry yr un gair (“‘uniawn’”’) am yr Hebraeg tam (A.V. “upright”: R.V. ~ 
“perfect”), a hefyd am yr Hebraeg j¢sharim (A.V. “just”: R.V. “ up- 

right”). Mae’r A.V. yn hollol yn eu lle yma: ‘“ perfect, upright.” Yn 
yr adnod hon canlyn Parry yn ol ei arfer yr A.V. Saesneg. Yn canlyn y mae'r 
geiriau a ddefnyddir am tam yn Gen. xxv, 27 yn y cyfieithiadau a enwir: Tyndale, 
Coverdale, ‘“‘simple”’: Great Bible (1539), Bishop’s Bible (1568, Dr. Richard 
Davies yn un o'r cyfieithwyr), “‘perfect”’: yn yr olaf, “plain” yn ymyl y ddalen: 
Geneva (156c), ‘plain’ (ymyl y ddalen ‘simple’), Vulgate “simplex”: Pagninus 
(1528) “perfectus’”’: Munster (1533) “integer.” Yn y LXX “‘aplastos”’ 
(==not moulded: genuine) ydyw’r gair. Cyn rhoddi fy mhin i lawr carwn wneuth- 
ur ymddiheurad neu yn hytrach roi eglurhad i Olygydd a darllenwyr Y Betrniap. 
Yn niwedd fy erthygl ar Fesbl Fsgob Morgan (gwél Y Beirnran, cyfres VI, 1916 
tud. 111-124) addewais roddi esiamplau ychwanegol o’r Hebreigiacthau a welir 
ym Meibl Morgan. Nid ydwyf wedi anghofio’r addewid ac nis torraf ychwaith 
os caf fywyd aciechyd. O haf 1916 a blynyddoedd cyn hynny, hyd y presennol 
yt ydwyf wedi gweithio yn ddibaid ar neilltuolion Beiblau Morgan, Parry, a beiblau 
mewn leithoedd eraill (hen a diweddar). Ond cyn gynted ag y daw’r amser 
cyflawnaf fy addewid. [Tr rhai sydd wedi ysgrifennu ataf ar y mater ac ir 
golygydd galluog ac anturiaethus dywedaf‘ Caffed amynedd ei pherffaith 
waith.” 

Nid ydwyf yn ameu cywirdeb damcaniaeth yr Athro W. J. Gruffydd yngylch 
ystyr y gair dzsyml, ond yn unig yn dymuno cywiro ei waith yn priodoli’r 
ystyr ddiweddar i Dr. Morgan. 

Tach. 24, 1919. To \WITTON “DAVIES: 

NODIADAU IJEITHYDDOL 


ymellin nef 
Yn et gywydd i wahodd Dyddgu i’r oed, dyry Dafydd ap Gwilym ddisgrifiad 


tlws o’r “llwyn mwyn,”’ a’r “ nawpren teg eu hwynepryd,” lle dymunai iddi ei 
gyfarfod. O dan y coed y mae 

Meillion aur, myn Myllin nef. 
Felly y darllenodd Pughe yn Arg. 1789, td. 37. Yn Dafydd ap Gwilym a’i Gyfoes- 
wyr, td. 41, darllenais gyda Phenzarth 49 ac ymyl y ddalen yn llawysgrif Myfyr, 

Meillion ir a melli nef. 
Methwn esbonio mellz, ac ni welwn bwynt yn yr enw Myllin nef. Fodd bynnag 
am hynny, daeth y golau wrth ddarllen Lianstephan 2 (238) yr haf diweddaf. 
Yn honno rhoir hanes taith y Brawd Odric i bellafoedd y dwyrain; “ Geyr llaw 
y tir hwnnw y mae mynyded lle y keffir amylder or manna. Sef yw hwnnw 
ymellin nef.” Dengys y dyfyniad yn eglur yr arferid gynt y ddeuair “ ymellin 
nef”’ am fanna, sef bara neufwyd nef. Ystyr-ymel!in ar ei ben ei hun heb nef fuasai 
bara neu ymborth. Cymbharer yn nes ymlaen yn yr un Ilawysgrif, td. 328, lle 
cyfeirir at y wyrth yn yr anialwch yn y geiriau a ganlyn: “ac awch porthes yny 
diffeith o ywyt nefawl nyt amgen no manna.” Yn y Vulgate pane coeli yw'r 
geiriau cyfatebol. Oed y llawysgrif yw ail hanner y bymthegfed ganrif. Troer 
bellach at Ddafydd ap Gwilym. O dan y coed teg yr oedd meillion ieuainc 
meddal fel carped ar y ddaear. Ni wn pam y cyfyngir yr enw meillion i’r “ tre- 
foil,” blodau glofer, a ninnau’n cael mellbionou mewn lawysgrif o’r wythfed 
ganrif fel esboniad ar violas ‘violets’ (Martianus Capella). Rhydd hynny ryw 
gymaint o ryddid i ni beth bynnag: yn Llysieulyfr William Salesbury cawn yr 
eglurhad uniongred mai’r ‘trifolium’ yw’r meillion (td. 222), a’u bod i’w cael 
yn y gweirgloddiau. Nid yw hynny’n ateb i ddisgrifiad Dafydd, gan mai yn y 
llwyn dan y coed y mae et feillion ef. Gwell gennyf gredu mai’r “ wood sorrel ” 
oedd yn ei feddwl ef, suran y gog, neu suran y coed, “‘Ilysewyn isel a thair Dalen 
bychain val vr metilion gwnion” (td. 153), “ a blodeuyn gwyn” yn tarddu yn y 
canol. Mewn coedydd y mae cartref arbennig y suran deirddolen, a gweddus yw 
“tr” 1 ddisgrifio meddalwch esmwyth ei dail. Ac wrth feddwl am lu o’r blodau 
gwynion gwylaidd hyn ar lawr y wig coffeir ni o ddisgrifiad Exodus xvi, 
14, o'r manna, yn “ dipynnau crynion cyn faned 4’r llwydrew ar y ddaear.” 
Boed briodol neu fel arall, dyna’r syniad a ddaeth i ben Eos Dyfed, 

A thanun, eiddun addef, 

Meillion ir, ymellin nef! 
Collwyd y gair ymellin yn llwyr o gof, ac yna nid oedd ond llusgo Myllin a melli 
i mewn i geisio am ystyr. 

Ceir emellin yn Llytfr Taliesin, td. 19, ll. 4 hefyd, ond nid oes help yno i ddeall 
ei ystyr, “ trwy ieith taliessin budyd emellin.” 

Fel tarddiad, ni wn am wreiddyn tebycach nac addasach nag un alo mewn 
Lladin, ac yn arbennig altinum mewn Oscan, lle ceir, meddir, yr un gwreiddyn 
gyda’r terfyniad ¢, achetyd-7n-. Rhoddai altin- “ ellin” yn Gymraeg, a chyda’r 
thagddodiad ym- fel yn ymborth cawsem y gair ymellin. 

Caer Gawch 


Yn Lives of the British Saints (Gould & Fisher II. 289) dywedir wrthym am fam 
Dewi Sant, ‘“‘ Non was the daughter of Cynyr of ‘Caer Gawchin Mynyw.’ Neither 
Cynyr nor Caer Gawch is mentioned by David's biographers, and all our inform- 
ation respecting them is derived from the late documents printed in the Iolo 
MSS. . . . Caer Gawch is therein indentified with Pebidiog, but it is rather 
strange that no trace of either Caer Gawch or Cynyr has been found in Dewis- 
land.” Mewn nodiad ychwanegir, ‘‘ the cantred of Pebydiog comprised the com- 
motes of Mynyw, Pencaer, and Pebydiog.” Gwelais gopi Mr. Hugh Owen, M.A., 
Ysgol Sir Llangefni, 0 ran o Pentarth 228, lle rhoir hanes Caerau Ynys Prydain 
gan Tomas Williams o Drefriw (1604-7). Yno dywedir mai Caer Gawch oedd 
hen enw Mynyw. Yn Penzarth 16 (53b) gwelais achau Non fel hyn, “‘ Non verch 
Kenyr o gaer gawch ymynyw.” Ond beth yw Gawch? Nid yw ddim ond cam 
ffurf ar gawc, fel y dengys darlleniad Bonedd y Saint yn Pentarth 12, rhan ar y 
cychwyn, meddir, o Lyfr Gwyn Rhydderch, ac a argraffwyd yn y Cymmrodor 
vil, 133; “‘ Anon verch gynyr o gaer gawe ymynyw yw y vam.” Am gam ysgrif- 
ennu ch amc yn debig i gawch am gawe, gweler fel y ceir Ensych am Ensic yn achau 
Oudoceus (Cywydd to St. Teilo, Powel, Trans. Liv. Welsh. Soc., td. 12), y wysch 
am “ y wisc”” yn Peniarth 14; uab auallach yn Llyfr yr Ancr, 105, ond ‘ Aballac 
map Amalech” yn Cym. ix, 170, 0 Harley, 3859. Dylid coffa hefyd, efallai, 
y posiblrwydd bod gefeilliaid weithiau yn ch ac c, megis tywyilwg, tywyllwch : 
Seisyllwg, Seisyilwch: yn Nyfed buasai olion yr Wyddeleg yn help i gynyrchu 
ffurf fel Cawch am Cawg, os oedd atgo am “ cuach.” 

Ond pa gaer oedd Caer Gawg ? Troer rr Pedair Cainc o'r Mabinogi, at hanes 
Pryderi yn cerdded 1 mewn i'r gaer hud ar ol ei gWn coll, ac ar ganol llawr y gaer, 
meddir, gwelodd ffynnon, ac ar lan y ffynnon yr oedd “‘ kawe eur uch benn Ilech 
o vaen marmor, a chadwyneu yn kyrchu yr awyr.” Ymlawenhaodd yntau yng 
ngwaith “‘y kawc,’ ymafaelodd ynddo, glynodd ei ddwylo, ac ni fedr symud 
llaw na throed nac yngan gair. Felly Rhiannon hithau pan ddél i’w ol: ymefail 
yn y cawg gydag ef, a dyna’i dwylo hithau ynglyn wrth y cawg, a’i thraed wrth 
y llech, a ffwrdd a’r ddaui garchar hud. Pa enw gwell ar gaer fel hon na Chaer 
Gawg? Neu’n well o lawer, pa chwedl addasach 1 esbonio hen enw rhyw hen 
gaer adfeiliedig ym Mynyw na’r chwedl uchod? (Mabinogion R.B. 50-51). 
Perthyn ir un byd a’r un am wneuthur Caer Fyrddin o fyrdd 0 wr, a thalu Ebol- 
ion yn Nbhalebolion, &c. Yr oedd Caer Gawg yn wir enw caer yn Nyfed; ac er 
mwyn egluro yn rhesymol ei darddiad, lluniodd y cyfarwydd y chwedl. Ond 
rhyfedd yw meddwl fod cartref mam Dewi Sant wedi ei lusgo i mewn i hudol- 
iaeth a chwedloniaeth y Pedair Cainc, a gwneuthur carchar ohono i fab Pwyll 
Penn Annwin. Cyn hynny, y tebyg yw mai Caer Siddi oedd gaer y carcharu 
ac mai Gwair oedd y carcharor, fel y dengys Llyfr Taliesin 54. 


Bu kyweir karchar gweir ygkaer sidi 
Trwy ebostol pwyll aphryderi. 
Ystyr ebosiol yma yw ‘hanes’; trwy ‘ yn ol’ (according to). 


gwrych, gwrychion, asgellwrych, ceginwrych 


Yn lle gwreichion, ‘sparks,’ ceid gynt gwrychion, megis yn Llyfr yr Ancr, 94, 
“*manwrychyon a gyfodynt osafwryrdan . . . . gwrychyonserch.” Rhoes 

Mr. Henry Lewis, Caerdydd, 1 mi enghraifft o'r Llyfr Coch, 9753; ‘“‘ gwrychyon 
oth flamawl wybot (aliquam scintillulam)” ; Myv. Arch. 485 a “‘ yn wrychyon 
nac yn Ilwdw (favillas)”: Brut 151, “ gwrychyonn y gyneu (favillae rogi).” Yn 
ol Geiriadur Williams grychonen yw'r unigol mewn Cernyweg, a gwrychon yn Ilu- 
osog. Yr ystyr yw ‘sparks’ yn yr iaith honno hefyd. 

Fel gair cyfansawdd, cawn asgellwrych yn y Brut 193 yn meddwl ‘spray’ ; 
os damweinia fod neb yn sefyll 4’°i wyneb at LynLliawn, ac 1 beth o asgellwrych 
y llyn gyffwrdd ag ef, anodd fydd iddo ymddianc heb rr Ilyn ei sugno i mewn. 
Yn y Lladin y geiriau cyfatebol i asgellwrych yw undarum aspergine, ‘the spray 
of its waves. Felly yn y Myv. Arch 273, b19, cwyna’r Brawd Fadawg rhag ffals- 
ter byd. “‘ Ffoaf,” meddai, “os gallaf, ei asgellwrych”; ‘I will flee from its 
contamination.  Asgellwrych y byd yw ei aflendid a hyrddir oddiwrtho i bob 
cyfeiriad, fel pe meddylid am gerbyd yn rhuthro trwy heol leidiog, ac yn taen- 
elluwr trueiniaid o bob tu: rhywbeth rhwng ‘splashing, spattering, sprinkling,’ 
sydd yn yr ystyr yma. Ym Mreuddwyd Rhonabwy (R.B. 156, 158), dywedir fod 
cynnwrf mawr ya yr awyr “ gan asgellwrych y brein ac eu kogor;” ‘‘a chogor 
brein ac eu hasgellwrych yn yr awyr.”” Yma peth i'w glywed, rhyw fath 0 sWn 
yw asgellwrych y brain. Cynygiaf mai ‘ fluttering’ yw. Ehedai y brain ol a 
blaen yn ffyrnig a chwyrn, fry ac obry. Nid flapping of wings ywr meddwl, 
gan rol pwys ar asgell yn y gair cyfansawdd, canys nid oes modd gwneuthur 
hynny yn y ddwy enghraifft arall o'r gair. Cymbharer fel y mae flutter yn perthyn 
i float, ac fel y mae “‘ splash” yn golygu sWn yn ogystal a chwalfa. 

Cymerer y ddeuair ynghyd a gwelir nad tan yw haniod yr ystyr ond y chwalu 
sydyn 1 bob cyfeiriad, boed yn chwalfa ar dan neu ddWr neu laid. 

Y gair a gyfetyb yn hollol o ran ystyr i gwrych yw spargo mewn Lladin, ‘a 
sprinkling, spray.’ Y ferf spargo yw ‘to strew, throw here and there, scatter ; 
to bestrew, to sprinkle, spatter, &c.’ Troer 1 Walde am y fiurfiau cyfatebol 
mewn ieithoedd eraill, a cheir y Saesneg sprinkle, a spark ymhlith y rhai cyntaf : 
yna o'r syniad o ‘ daflu,’ daw’r ystyr o dorvi allan, blagure, fel y dywedwn ninnau 
am y coed yn ‘taflu,’ felly y daw spray, a sprig, yn golygu man frigau. Tybia 
rhai fod tarddiad gwahanol i spray ‘ cainc’ a spray y defnynnau dwir a hyrddir 
i bob cyfeiriad o frig y tonnau. Nid oes angen hynny, wrth gofio fod gwrych 
yan Gymraeg ya meddu yr un ystyron yn union o ddefnynnau dwir, &c, ac hefyd 
m4n frigau. Onid dyna yw tarddiad gwrych ‘hedge’ ? Yn yr un cylcho ystyron 
y mae’n rhaid rhoi gwrych ‘ bristles’ efallei. Cymbharer fel y defnyddir shoot 
yn Saesneg am ‘ saethu, blaguro, taflu’; ac fel enw am gangen ieuanc neu dwf 
blwydd, neu gorn carw yn cychwyn taflu. . 

Oherwydd y cyfoeth o ystyron sydd yn bosibl, ni hoffwn fod yn rhy bendant 
ar ceginwrych, gair sy'n digwydd yng nghywydd Iolo Goch i'w gariad (Ashton, 
td. 455). 

Caegen ddifethl aelgethloyw, 
Ceginwrych geirwddwir crych croyw. 


Yr ystyr meddai Ashton yw gwallt crych. Nid wyf yn tybied, canys digwydd 
yn y Mabinogion (R.B. 49) am gwn Pryderi yn cilio’n gyflym o’r berth, lle’r oedd 
y baedd hud, “a cheginwrych mawr gantunt.” Oni bai am Iolo cyfieithwn 
ceginwryco fel ‘ with bristling hair’; ond ni thalai hynny am én neu aelgeth 
rhiain (mi hyderaf). “ Lliw ewynvriw tec rac;tonn nawued,” ebr Cynddelw 
am Efa: “‘ Iliw berw basryd,” ebr Gruffydd ap Maredudd am Wenhwyfar. § 4: 
-. Prun sydd yma? A oedd Iliw aelgeth y ferch fel ton yn zorri, ai yntau fel 


aiSiN 
ise 

ewyn ton? A oedd y cWn yn ‘ewynnu’ yn eu dychryn ai ynteu mewn berw a 
chyffro mawr yr oeddynt ? Tueddafi gredu’r olaf, a bod ceginwrych yma yn teb- 
ygu 1 asgellwrych y brain uchod, ‘ agitation, gan nad yw cWn yn malu ewyn 
mewn ofn, ond yn unig mewn cynddaredd, ac ofn mawr oedd ar gWn Pryderi. 
Am y ffurf yn Gymraeg, daw o’r un gwreiddyn a spargo ond gyda k yn lle g 
ynddo, ffurf sydd i'w chael mewn Groeg, &c., fel y dengys Walde. O spk ceid 
‘chwrych’ yn hollol reolaidd; fel drych o djk- (Welsh Grammar 77, 88, 143): 
yna rhag cael dwy ch yn dilyn ei gilydd, newidid y gyntaf i gw, gan roi gwrych. 


aroglau, arogleuo 


Yn Peniarth 7, col. 56, ceir enghraifft o’r ferf sy'n tybio perthynas rhwng y 
gwreiddyn 4 chlywed. Dyma’r frawddeg: ‘‘ Amravael vlodeuoed allyssoed 
a gwyd yn meithrin llonydwch ac yechyt drwy arogleu tec yr ac eu haroglywyet 
neu yr ac eu dremyei.” Yn Campeu Charlymaen fodd bynnag, td. 7, ceir testun 
Ilwgr iawn o'r un adran, a darllenir “ac eu harogleuet.” Dengys y llall, serch 
hynny, y gellir cysylltu arogleu 4 gwreiddyn clywed, cigleu, clust, deuai 0 are- 
vo-klou. Sylwer fel y mynnodd y tafodieithoedd ddal gafael yn “ clywed ’ogla,” 
gan ddyblu’r gwreiddyn. 

disgyfrith 

Dyry Bodvan yn ei Eiriadur ‘ mutilated, ugly, scattered,’ fel ystyron y gair hwn: 
ac ir un cyfeiriad yr aeth Silvan’ Evans. Eto y mae enghreifftiau yr olaf 
yn gwrthbrofi ei ystyr. Yn y De Carolo Magno 66, disgrifir brwydr, a’r 
marchogion yn syrthio yn feirw, a’u meirch yn cerdded “ yn disgyfrith ar hyt y 
mynyd, ar ysgwiereit call adelis digawn onadunt.” Rhedeg yn rhydd ar hyd y 
mynydd yr oedd meirch y cwympiedig, heb reol o gwbl. Yn Ancient Laws I, 
558, rhoir y gyfraith ar lwgr yd gan anifeiliaid crwydr, pa faint a ddylid ei dalu 
drostynt. “O bop march auo hual neu lawhethyr arnaw” ceiniog a dal y dydd, 
a dwy y nos; h.y. os bydd rhywun wedi ei droii’r yd, a rhoi llyfiethair arno neu 
hual i'w gadw yno: ond “or byd disgyfurith” dimai y dydd a cheiniog y nos, 
gan mai wedi dianc a chrwydro ohono’i hun y bydd felly. Ni fedrir amau ystyr 
disgyfrith yma. Croes yw i wisgo hual neu lyffethair, h.y. hollol rydd. Cym- 
harer hefyd Lyfr Taliesin 23, ll. 9. 

Llithiwyd y geiriadurwyr ar gyfeiliorn gan y defnydd yn Campeu Charlymaen, 
Pentarth 7, col. 49, lle dywedir i wraig y brenin hwnnw edrych yn ddisgyfrith arno, 
a dywedyd geiriau hy ryfeddol wrtho, “ a’r geiriau disgyvrith hynny a gyffroes y 
brenhin.” Nid oes ond cam o siarad yn rhydd i siarad yn hy. 

Y mae’r gwreiddyn i'w weld yn ol Syr John Morris Jones yn y geiriau cyfrwy, 
breichrwy, ond gyda’r terfyniad 2, a llafariad gwahanol.* 


llawach 


Mewn rhifyn o'r blaen o'r Berrniap dangosais fod //aw gynt ynyriaith a olygai 
‘isel,’ ‘gwael.’ Y raddgymharol ydyw /laz. Ond yn Peniarth 3 (39) tarewais 


* Pan hysbysodd Mr. Williams i mi ei ddarganfyddiad o ystyr y gair disgyfriih, 
tybiais mai dis- negyddol oedd ynddo, o flaen cyf7itb, yn tarddu o *kom-rik-tos (set 
‘cyf-rwym ’), o’r gwraidd *zeig- a welir yn y: gair rhwym, ond yn y ffurf wan rig- a 
welir yn y Lladin corrigia ‘carrai’ (try g yn & o flaen y 2). Ar sail ei ddargan- 
fyddiad ef y meddyliais iam y tarddiad.—J.M.]J. 

ar enghraifft o llawach. Daw i mewn yn un o'r esboniadau ar gynghorion Cadw 
Hen: ‘Na thremyca gynghor da ygan dy was: kystal yw hynny ac erchi ytt 
pan rodo dy was ytt gynghor nev dyn avo /lawach noth was nas tremykych,” 
sef paid a diystyru cyngor gan dy was neu gan wr 0 safle is hyd yn oed na’'th 
was, dyn Ilawach na’th was.’ Collesid rywsut yr ymdeimlad mai J/a: oedd yn 
cryfhau llaw, a dyma’r ysgrifennydd yn ffurfio Wawach i ddatgan ei feddwl yn © 
rymusach; neu gwnaecthai llafur gwlad y gymwynas iddo yn barod. Diddorol 

yw'r enghraifft, fodd bynnag, i wneuthur ystyr J/aw yn berffaith eglur. 


IFOR WILLIAMS. 


RHYS GOCH AP RHICCERT—OL-NODIAD 


Er mwyn osgoi amryfusedd, dylid sylwi ei bod yn bosibl 1 ddarnau o'r pym- 
theg cerdd y sylwyd arnynt berthyn i gyfnod boreach na dydd Iolo, ond nid yw 
hynny’n amharu dim ar y casgliad y deuthum iddo,—sef mai ei law ef a welir 
trwyddynt pa un bynnag ai trwsio ynteu gyfansoddi y mae. Dull Iolo o ffugio 
oedd cymysgu’r gau a’r gwir, fel y gwelwyd wrth ymdrin 4 chywyddau’r Ych- 
wanegiad, a phe ceffid darnau o’r pymtheg cerdd uchod neu ddarnau o gywydd- 
au’r Ychwanegiad yn myned yn 617’r unfed ganrif ar bymtheg, dyweder, ni buasai 
hynny ond yn dangos yn eglurach fych ddull Iolo o gyfansoddi. Y mae’n anos 
darganfod celwydd pan fo tipyn ohono’n wir. Amcan yr ysgrif uchod yw dangos 
fel y darfu iddo gymryd caniadau o hén lawysgrif, a’u trwsio ac ychwanegu 
atynt, gan eu priodoli 1 adfywiad llenyddol Morgannwg yn y ddeuddegfed ganrif 
a’u tadogi i Wyr y pennaeth Einion ap Collwyn. 


G. J. WILLIAMS. 

